open-index/open-wikipedia-markdown huggingface dataset:
ಬೆಳಗಾವಿ ಜಿಲ್ಲೆ

**ಬೆಳಗಾವಿ** ಅಥವಾ **ಬೆಳಗಾಂ** ಕರ್ನಾಟಕ ರಾಜ್ಯದ ಒಂದು ಜಿಲ್ಲೆ. ಬೆಳಗಾವಿ ನಗರವು ಈ ಜಿಲ್ಲೆಯ ಜಿಲ್ಲಾ ಕೇಂದ್ರವಾಗಿದೆ. ಈ ಜಿಲ್ಲೆಯಲ್ಲಿರುವ ಸುವರ್ಣ ವಿಧಾನಸೌಧವು ಕರ್ನಾಟಕದ ಎರಡನೇ ಶಾಸಕಾಂಗ ಸಭೆಯ ಮುಖ್ಯ ಕಚೇರಿಯಾಗಿದೆ. 2011ರ ಜನಗಣತಿಯ ಪ್ರಕಾರ ಬೆಳಗಾವಿ ಜಿಲ್ಲೆಯಲ್ಲಿ 47,79,661 ಜನಸಂಖ್ಯೆಯನ್ನು ಹೊಂದಿದೆ. ಬೆಳಗಾವಿ ನಗರವು ಮುಂಬಯಿ ಹಾಗೂ ಬೆಂಗಳೂರಿನಿಂದ ಸಮಾನಾಂತರ ದೂರದಲ್ಲಿರುವ ಮಧ್ಯವರ್ತಿ ನಗರವಾಗಿದೆ.

## ಭೂಗೋಳ
ಜಿಲ್ಲೆಯು  ವಿಸ್ತೀರ್ಣವನ್ನು ಹೊಂದಿದೆ ಮತ್ತು ಇದು ಕರ್ನಾಟಕದ ಅತಿದೊಡ್ಡ ಜಿಲ್ಲೆಯಾಗಿದೆ.

## ಕೃಷಿ
ಬೆಳಗಾವಿ ಜಿಲ್ಲೆಯ 1.5 ಲಕ್ಷ  ಹೆಕ್ಟೇರ್‌ಗಳಷ್ಟು  ಭೂಮಿಯನ್ನು ಕಬ್ಬು ಬೆಳೆಯಲು ಬಳಸಲಾಗುತ್ತಿದೆ, ಇದು ಕಳೆದ ದಶಕದಲ್ಲಿ ಕಬ್ಬು ಉತ್ಪಾದನೆಯಲ್ಲಿ ಮಂಡ್ಯ ಜಿಲ್ಲೆಯನ್ನು ಮಿರಿಸಿದೆ, ಈ ಜಿಲ್ಲೆಯನ್ನು *ಕರ್ನಾಟಕದ ಸಕ್ಕರೆ ಬಟ್ಟಲು* ಎಂದು ಕರೆಯಲ್ಪಡುತ್ತದೆ 

## ಆಡಳಿತ ವಿಭಾಗಗಳು
ಬೆಳಗಾವಿ ಜಿಲ್ಲೆಯ ಆಡಳಿತವನ್ನು 10 ತಾಲೂಕುಗಳಾಗಿ ವಿಂಗಡಿಸಲಾಗಿದೆ.

## ಜನಸಂಖ್ಯಾ
2011 ರ ಭಾರತದ ಜನಗಣತಿಯ ಪ್ರಕಾರ, ಜಿಲ್ಲೆಯು 47,79,661 ಜನಸಂಖ್ಯೆಯನ್ನು ಹೊಂದಿದೆ, ಇದು ಬೆಂಗಳೂರಿನ ನಂತರ  ಎರಡನೇ ಅತಿ ಹೆಚ್ಚು ಜನಸಂಖ್ಯೆ ಹೊಂದಿರುವ ಕರ್ನಾಟಕದ ಜಿಲ್ಲೆಯಾಗಿದೆ.  ಇದು ಸಿಂಗಾಪುರ ದೇಶದ ಸಮನಾದ  ಮತ್ತು ಅಮೆರಿಕಾ ದೇಶದ ಅಲ್ಬಾಮ ರಾಜ್ಯಕ್ಕೆ ಸಮನಾದ ಜನಸಂಖೆಯಾಗಿದೆ. ಪ್ರಸ್ತುತ ಜಿಲ್ಲೆಯು ಭಾರತದ 640 ಜಿಲ್ಲೆಗಳಲ್ಲಿ ಜನಸಂಖ್ಯೆಯಲ್ಲಿ 25ನೆ ಸ್ಥಾನದಲ್ಲಿ ಇದೆ. 2001-2011 ರ ದಶಕದಲ್ಲಿ ಜಿಲ್ಲೆಯ ಜನಸಂಖ್ಯೆಯ ಬೆಳವಣಿಗೆಯು ಶೇಕಡಾ 13.38% ಆಗಿದೆ.  ಜಿಲ್ಲೆಯ ಸಾಕ್ಷರತೆಯು ಶೇಕಡಾ 73.94%

ಜಿಲ್ಲೆಯಲ್ಲಿ ಶೇಕಡಾ 84.49 ರಷ್ಟು ಹಿಂದೂಗಳು. ಶೇಕಡಾ 11.06ರಷ್ಟು ಮುಸಲ್ಮಾನರು, ಶೇಕಡಾ 3.73 ರಷ್ಟು ಜೈನರು , ಮತ್ತು ಶೇಕಡಾ 0.72 ರಷ್ಟು ಇತರೆ ಧರ್ಮದವರು ನೆಲೆಸಿದ್ದಾರೆ.

ಜಿಲ್ಲೆಯಲ್ಲಿ ಶೇಕಡಾ 68.40 ರಷ್ಟು ಕನ್ನಡಿಗರು, ಶೇಕಡಾ 18.70 ರಷ್ಟು ಮರಾಠಿಗರು, ಶೇಕಡಾ 9.79 ರಷ್ಟು ಉರ್ದು ಭಾಷಿಕರು ಮತ್ತು ಶೇಕಡಾ 3.10 ರಷ್ಟು ಇತರೆ ಭಾಷೆ ಮಾತಾನಾಡುವವರು ಇದ್ದಾರೆ..

## ನದಿಗಳು
ಬೆಳಗಾವಿ ಜಿಲ್ಲೆಯಲ್ಲಿ ಹರಿಯವ ನದಿಗಳು :
*ಕೃಷ್ಣ
*ಮಲಪ್ರಭಾ
*ಘಟಪ್ರಭಾ
*ವೇದಗಂಗಾ
*ದೂಧಗಂಗಾ
*ಮಹದಾಯಿ
*ಪಂಡರಿ
*ಹಿರಣ್ಯಕೇಶಿ

## ಶಿಕ್ಷಣ
ಬೆಳಗಾವಿ ಜಿಲ್ಲೆಯಲ್ಲಿ ಪ್ರಸ್ತುತ ಮೂರು ವಿಶ್ವವಿದ್ಯಾಲಯಗಳು ಇದಾವೆ ಅವುಗಳೆಂದರೆ ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ , ರಾಣಿ ಚೆನ್ನಮ್ಮ ವಿಶ್ವವಿದ್ಯಾಲಯ, ಬೆಳಗಾವಿ, ಕರ್ನಾಟಕ ಲಿಂಗಾಯತ ಶಿಕ್ಷಣ (ಕೆಎಲ್‌ಇ) ಸೊಸೈಟಿ ಮತ್ತು ಜಿಲ್ಲೆಯಲ್ಲಿ  ಒಂಬತ್ತು ಇಂಜಿನಿಯರಿಂಗ್ ಕಾಲೇಜು, ಎರಡು ವೈದ್ಯಕಿಯ ಕಾಲೇಜು, ಹದಿನೈದು ಪಾಲಿಟೆಕ್ನಿಕ್ ಕಾಲೇಜು,ನೂರ ಎಂಬತ್ತು ಪದವಿ ಕಾಲೇಜುಗಳು ಕಾರ್ಯನಿರ್ವಹಿಸುತ್ತಾ ಇದಾವೆ.

## ಇವನ್ನೂ ನೋಡಿ
*ಉತ್ತರ ಕನ್ನಡ
*ಬೆಳಗಾವಿ
*ಕನ್ನಡ
*ಕರ್ನಾಟಕ

## ಉಲ್ಲೇಖ
ವರ್ಗ:ಕರ್ನಾಟಕದ ಜಿಲ್ಲೆಗಳು
ಅಪೊಮಾರ್ಫೀನ್

thumb|ಅಪೊಮಾರ್ಫೀನ್‍ನ ರಚನೆ
**ಅಪೊಮಾರ್ಫೀನ್** ಒಂದು ರಾಸಾಯನಿಕ.

## ತಯಾರಿಕೆ 
ಗಾಳಿ ಹೋಗದಂತೆ ಮುಚ್ಚಿರುವ ಸೀಸೆಯಲ್ಲಿ ರಾಸಾಯನಿಕ ಮಾರ್ಫೀನೊಂದಿಗೆ ಹೈಡ್ರೊಕ್ಲೋರಿಕಾಮ್ಲವನ್ನು ಸೇರಿಸಿ ಕಾಯಿಸಿದರೆ, ಮಾರ್ಫೀನಿಂದ ನೀರಿನ ಅಣುವೊಂದು ಕಳೆದು ಬರುವ ರಾಸಾಯನಿಕವಿದು. ಹೀಗಾದುದರಿಂದ ಮಾರ್ಫೀನಿನ ಮಂದಗೊಳಿಸುವ ಗುಣಗಳು ಕಳೆದು, ಚೋದಕ ಗುಣಗಳು ಮಾತ್ರ ಅಪೊಮಾರ್ಫೀನಲ್ಲಿ ಉಳಿಯುತ್ತವೆ.

## ಉಪಯೋಗಗಳು 
ಮಿದುಳೆಲ್ಲವನ್ನೂ ಇದು ಚೋದಿಸುವುದಾದರೂ ವಾಂತಿಕಾರಕ ಕೇಂದ್ರದ ಮೇಲೆ ಇದರ ಪ್ರಭಾವ ಬಹಳ. ವಿಷವೇರಿದ ರೋಗಿಯ ಹೊಟ್ಟೆ ತೊಳೆಯಲು ರಬ್ಬರ್ ಕೊಳವೆ ತೂರಿಸಲು ಆಗದಾಗ, ಬಲವಾದ ಈ ಮದ್ದನ್ನು ಚುಚ್ಚಿ ವಾಂತಿಕಾರಿಸುವ ರೂಢಿ ಹಿಂದಿತ್ತು. ವಾಂತಿಕಾರಕ ಪ್ರಮಾಣ ಕೂಡ ಮಿದುಳನ್ನು ಕುಂದಿಸುವುದರಿಂದ ಇದರ ಬಳಕೆ ಬಲು ಅಪಾಯಕರ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 

ವರ್ಗ:ಔಷಧಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಲ್ ಎನ್ ಮುಕುಂದರಾಜ್

## ಪರಿಚಯ 
ಎಲ್.ಎನ್. ಮುಕುಂದರಾಜ್ ಕನ್ನಡದ ಲೇಖಕರು. ಸಾಹಿತ್ಯ, ಸಂಸ್ಕೃತಿ ಹಾಗೂ ಶೈಕ್ಷಣಿಕ ಕ್ಷೇತ್ರಗಳಲ್ಲಿ ಕ್ರ‍್ರಿಯಾಶೀಲರಾಗಿದ್ದಾರೆ. ತುಮಕೂರು ಜಿಲ್ಲೆ ನಾಗವಲ್ಲಿ ಬಳಿಯ ಲಕ್ಕೇನಹಳ್ಳಿ ಇವರ ಹುಟ್ಟೂರು. 

ಹೆಬ್ಬೂರು, ಗುಬ್ಬಿ, ತುರುವೇಕೆರೆ ಹಾಗೂ ತುಮಕೂರುಗಳಲ್ಲಿ ವಿದ್ಯಾಭ್ಯಾಸ. 1984ರಲ್ಲಿ ಬೆಂಗಳೂರು ವಿಶ್ವವಿದ್ಯಾಲಯ ಯಿಂದ ಕನ್ನಡ ತೌಲನಿಕ ಸಾಹಿತ್ಯದಲ್ಲಿ ಸ್ನಾತಕೋತ್ತರ ಪದವಿ ಪಡೆದು ರಾಜ್ಯದ ಹಲವು ಸರ್ಕಾರಿ ಪದವಿಪೂರ್ವ ಕಾಲೇಜುಗಳಲ್ಲಿ ಕನ್ನಡ ಉಪನ್ಯಾಸಕರಾಗಿ, ಪ್ರಾಂಶುಪಾಲರಾಗಿ ಸೇವೆ ಸಲ್ಲಿಸಿ ನಿವೃತ್ತರಾಗಿದ್ದಾರೆ.

ಎಲ್.ಎನ್. ಮುಕುಂದರಾಜ್ **ದೇಶಕೋಶ ದಾಸವಾಳ, ನಿರಂಕುಶ, ವಿಲೋಮ ಚರಿತೆ** ಎಂಬ ಕವನ ಸಂಕಲನಗಳನ್ನು, **ವೈಶಂಪಾಯನತೀರ, ಇಗೋಪಂಜರ ಅಗೋಮುಗಿಲು, ದೇವರ ಆಟ, ಮುಳ್ಳಿನ ಕಿರೀಟ, ಕೆಂಪೇಗೌಡ ಕಥಾನಕ, ನೀಲವೇಣಿ, ಇಕ್ಕಲು ಮುದ್ದಯ್ಯ, ಸಂಗ್ರಾಮ ಭಾರತ** ಮತ್ತಿತರ ನಾಟಕಗಳನ್ನು ರಚಿಸಿದ್ದಾರೆ. 

**ನಮ್ಮ ದಾರಿಯ ನೆರಳು, ಟಿ.ಆರ್. ಶಾಮಣ್ಣ, ಕೆ.ಎಚ್. ರಂಗನಾಥ್, ಪುಟ ಬಂಗಾರ (ಎಸ್. ಬಂಗಾರಪ್ಪ ಬದುಕಿನ ಪುಟಗಳು), ಕಿ.ರಂ. ನಾಗರಾಜ ಜೀವನ ಚರಿತ್ರೆಗಳು, ವಿಯತ್ತಳ ವಿಹಾರಿ, ಬಸವನೆ ಮಾಮರ** ಇವರ ಗದ್ಯ ಕೃತಿಗಳು. ನಾಥರಿದ್ದೊ ಅನಾಥೆ, ಜೀರೋ ಪಾಯಿಂಟ್, ಕ್ರೆöÊಂ 27 ಅನುವಾದಗಳು, ತಾರುಣ್ಯ, ಸರ್ವಜ್ಞ ವಚನಗಳು, ಸಾರೆಕೊಪ್ಪದ ಬಂಗಾರ, ಕಾಲಾತೀತ ಮುಂತಾದ ಕೃತಿಗಳನ್ನು ಸಂಪಾದಿಸಿದ್ದಾರೆ. 

ಆಫ್ರಿಕನ್, ಮಲೆಯಾಳಿ, ಬಂಗಾಲಿ, ಹಿಂದಿ, ಉರ್ದು, ಒರಿಯಾ ಭಾಷೆಗಳ ಕವಿತೆಗಳನ್ನು ಅನುವಾದಿಸಿದ್ದಾರೆ. ಆಕಾಶವಾಣಿ, ದೂರದರ್ಶನಗಳಲ್ಲಿ ಅನೇಕ ಕಾರ್ಯಕ್ರಮಗಳು ಬಿತ್ತರಗೊಂಡಿವೆ. ಸಿನಿಮಾ ಹಾಗೂ ಧಾರಾವಾಹಿಗಳಲ್ಲಿ ನಟಿಸಿದ್ದಾರೆ. ನಾಡಿನ ಬಹುತೇಕ ಎಲ್ಲ ಪತ್ರಿಕೆಗಳಲ್ಲಿ ಇವರ ಬರಹ ಪ್ರಕಟಗೊಂಡಿವೆ. ಚುಂಚನಗಿರಿ ರಾಷ್ಟಿçÃಯ ಕವಿಗೋಷ್ಠಿ, ಕೇರಳದ ದಕ್ಷಿಣ ಭಾರತ ಕವಿಗೋಷ್ಠಿಯೂ ಸೇರಿದಂತೆ ದಸರಾ, ನವರಸ, ಹಂಪಿ ಉತ್ಸವ, ಹೋಯಳೋತ್ಸವ, ತರಳಬಾಳು ಹುಣ್ಣಿಮೆ, ಆಳ್ವಾಸ್ ನುಡಿಸಿರಿ ಕವಿಗೋಷ್ಠಿಯ ಅಧ್ಯಕ್ಷರಾಗಿದ್ದರು. ವಿಧಾನಮಂಡಲದ ಪ್ರತಿಭಾವಂತ ಸಂಸದೀಯ ಪಟು ಪುಸ್ತಕ ಮಾಲಿಕೆ, ಅಕ್ಕ ಪ್ರಕಾಶನದ ಸುವರ್ಣ ಸಂಭ್ರಮ ಪುಸ್ತಕ ಶ್ರೇಣಿಗಳ ಸಂಪಾದಕರಾಗಿದ್ದರು.

ಪದವಿಪೂರ್ವ ಶಿಕ್ಷಣ ಇಲಾಖೆ ನೌಕರರ ಪತ್ತಿನ ಸಹಕಾರ ಸಂಘ, ಪಿ.ಯು. ಒಕ್ಕೂಟ, ಕನ್ನಡ ಸಾಹಿತ್ಯ ಪರಿಷತ್ತು ಮುಂತಾದ ಸಂಘಟನೆಗಳ ಸ್ಥಾಪಕರಾಗಿ ದುಡಿದಿದ್ದಾರೆ. ಕೇಂದ್ರ ಸರ್ಕಾರದ ದಕ್ಷಿಣ ವಲಯ ಸಾಂಸ್ಕೃತಿಕ ಕೇಂದ್ರದಲ್ಲಿ ಕರ್ನಾಟಕ ಪ್ರತಿನಿಧಿಯಾಗಿ, ಕರ್ನಾಟಕ ಸರ್ಕಾರದ ಗ್ರಂಥಾಲಯ ಇಲಾಖೆಯ ಉನ್ನತ ಮಟ್ಟದ ಪುಸ್ತಕ ಆಯ್ಕೆ ಸಮಿತಿಯ ಸದಸ್ಯರಾಗಿದ್ದರು. ಕಿ. ರಂ. ನಾಗರಾಜ್ ಅವರ ಕಾವ್ಯಮಂಡಲದ ನಿರ್ದೇಶಕರಾಗಿದ್ದಾರೆ. ಪಿ.ಯು. ಕನ್ನಡ ಪಠ್ಯ ರವನಾ ಸಮಿತಿಯ ಸಂಚಾಲಕರಾಗಿದ್ದರು. ಪ್ರಸ್ತುತ ಕೇಂದ್ರ ಸಾಹಿತ್ಯ ಅಕಾಡೆಮಿ ಸದಸ್ಯರಾಗಿದ್ದಾರೆ.

ಕರ್ನಾಟಕ ಸಾಹಿತ್ಯ ಅಕಾಡೆಮಿ, ಕರ್ನಾಟಕ ನಾಟಕ ಅಕಾಡೆಮಿ ಪ್ರಶಸ್ತಿ, ವಿಶ್ವೇಶ್ವರಯ್ಯ ಸಾಹಿತ್ಯ ಪ್ರಶಸ್ತಿ, ಎಸ್. ಚನ್ನಬಸವಯ್ಯ ಶ್ರೇಷ್ಠ ಉಪನ್ಯಾಸಕ ಪ್ರಶಸ್ತಿ, ಗೌತಮ ಬುದ್ಧ ಪ್ರಶಸ್ತಿ, ಕೆಂಪೇಗೌಡ ಪ್ರಶಸ್ತಿ, ಶಿವರುದ್ರಪ್ಪ ಗೌರವ ಕಾವ್ಯ ಪ್ರಶಸ್ತಿ, ಕಿ.ರಂ. ನಾಗರಾಜ ಸಂಸ್ಕೃತಿ ಪ್ರಶಸ್ತಿ, ಗೌರವಾನ್ವಿತ ಸಭಾಪತಿ ಹಾಗೂ ಸಭಾಧ್ಯಕ್ಷರ ಲೇಖಕ ಸನ್ಮಾನ - 2004, ಘನತೆವೆತ್ತ ರಾಜ್ಯಪಾಲರಿಂದ ಲೇಖಕ ಸನ್ಮಾನ್ಯ-2006 ಇತ್ಯಾದಿ ಪ್ರಶಸ್ತಿ - ಪುರಸ್ಕಾರಗಳಿಗೆ ಮುಕುಂದರಾಜ್ ಪಾತ್ರಾರಾಗಿದ್ದಾರೆ.

ಕಾಡಹಾದಿಯ ಹೂಗಳು  ಕನ್ನಡ ಚಲನಚಿತ್ರವನ್ನು ನಿರ್ದೇಶಿಸಿದ್ದಾರೆ.

## ಕವನ ಸಂಕಲನಗಳು 
*ದೇಶಕೋಶ
*ದಾಸವಾಳ
*ನಿರಂಕುಶ
*ವಿಲೋಮ ಚರಿತೆ

## ನಾಟಕ ಬರಹ ಕೃತಿಗಳು 
*ವೈಶಂಪಾಯನತೀರ
*ಇಗೋಪಂಜರ ಅಗೋಮುಗಿಲು
*ದೇವರ ಆಟ
*ಮುಳ್ಳಿನ ಕಿರೀಟ
*ಕೆಂಪೇಗೌಡ ಕಥಾನಕ
*ನೀಲವೇಣಿ
*ಇಕ್ಕಲು ಮುದ್ದಯ್ಯ
*ಸಂಗ್ರಾಮ ಭಾರತ

## ಗದ್ಯ ಕೃತಿಗಳು 
*ನಮ್ಮ ದಾರಿಯ ನೆರಳು
*ಟಿ.ಆರ್. ಶಾಮಣ್ಣ
*ಕೆ.ಎಚ್. ರಂಗನಾಥ್
*ಪುಟ ಬಂಗಾರ (ಎಸ್. ಬಂಗಾರಪ್ಪ ಬದುಕಿನ ಪುಟಗಳು)
*ಕಿ.ರಂ. ನಾಗರಾಜ ಜೀವನ ಚರಿತ್ರೆಗಳು
*ವಿಯತ್ತಳ ವಿಹಾರಿ
*ಬಸವನೆ ಮಾಮರ

## ಸಂಪಾದಕ ಕೃತಿಗಳು 
*ನಾಥರಿದ್ದೊ ಅನಾಥೆ
*ಜೀರೋ ಪಾಯಿಂಟ್
*1128ರಲ್ಲಿ ಕ್ರೈಂ 27
*ಅನುವಾದಗಳು
*ತಾರುಣ್ಯ
*ಸರ್ವಜ್ಞ ವಚನಗಳು
*ಸಾರೆಕೊಪ್ಪದ ಬಂಗಾರ
*ಕಾಲಾತೀತ

## ಉಲ್ಲೇಖಗಳು 
ವರ್ಗ:ಲೇಖಕರು
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ

**ನಿಪ್ಪಾಣಿಯು**  ಕರ್ನಾಟಕದ 224 ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಚಿಕ್ಕೋಡಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

## ಚುನಾವಣಾ ಫಲಿತಾಂಶ
### ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ
## ಇವನ್ನೂ ನೋಡಿ
*ಸಿರ್ಸಿ ವಿಧಾನಸಭಾ ಕ್ಷೇತ್ರ

## ಉಲ್ಲೇಖಗಳು 
ವರ್ಗ:ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಮುಹರ್ರಮ್

**ಮುಹರ್‍ರಮ್** (ಅರಬ್ಬಿ: ) — ಹಿಜರಿ ಕ್ಯಾಲೆಂಡರ್‌ನ ಪ್ರಥಮ ತಿಂಗಳು. ಇಸ್ಲಾಮೀ ನಂಬಿಕೆಯ ಪ್ರಕಾರ ನಾಲ್ಕು ಪವಿತ್ರ ತಿಂಗಳುಗಳಲ್ಲೊಂದು. ಇಸ್ಲಾಮೀ ವರ್ಷವು ಈ ತಿಂಗಳ ಒಂದನೇ ದಿನಾಂಕದಿಂದ ಆರಂಭವಾಗುತ್ತದೆ. ಇದನ್ನು ದೇವರ ತಿಂಗಳು (ಅರಬ್ಬಿ: ) ಎಂದು ಕೂಡ ಕರೆಯಲಾಗುತ್ತದೆ. ಈ ತಿಂಗಳ ಹತ್ತನೇ ದಿನಕ್ಕೆ ಮುಸಲ್ಮಾನರು ವಿಶೇಷ ಮಹತ್ವ ಕಲ್ಪಿಸುತ್ತಾರೆ. ಸುನ್ನಿ ಮುಸ್ಲಿಮರು ಆ ದಿನ ಉಪವಾಸ ಆಚರಿಸಿದರೆ ಶಿಯಾ ಮುಸ್ಲಿಮರು ಹುಸೈನ್ ಬಿನ್ ಅಲಿಯವರ ನಿಧನಕ್ಕಾಗಿ ಶೋಕಾಚರಣೆ ಮಾಡುತ್ತಾರೆ. ಮುಹರ್‍ರಮ್ ತಿಂಗಳಿಗೆ ಇಸ್ಲಾಮೀ ಪೂರ್ವ ಕಾಲದಿಂದಲೇ ಅರಬ್ಬರು ವಿಶೇಷ ಪಾವಿತ್ರ್ಯತೆ ನೀಡುತ್ತಿದ್ದರು. ಅವರು ಈ ತಿಂಗಳಲ್ಲಿ ಯುದ್ಧ ಮಾಡುತ್ತಿರಲಿಲ್ಲ.

## ಅರ್ಥ 
ಅರಬ್ಬಿ ಭಾಷೆಯಲ್ಲಿ ಮುಹರ್‍ರಮ್ ಎಂದರೆ ನಿಷಿದ್ಧ. ಈ ತಿಂಗಳನ್ನು ಅರಬ್ಬರು ಯುದ್ಧ ನಿಷಿದ್ಧ ತಿಂಗಳೆಂದು ಪರಿಗಣಿಸುತ್ತಿದ್ದ ಕಾರಣ ಇದಕ್ಕೆ ಈ ಹೆಸರು ಬಂತೆಂದು ಹೇಳಲಾಗುತ್ತದೆ. ಇದಕ್ಕೆ ಪವಿತ್ರ ಎಂಬ ಅರ್ಥವೂ ಇದೆ. ಇಸ್ಲಾಂ ಧರ್ಮದ ನಂತರವೂ ಈ ತಿಂಗಳನ್ನು ಪವಿತ್ರ ಮತ್ತು ಯುದ್ಧ ನಿಷೇಧಿತ ತಿಂಗಳೆಂದು ಪರಿಗಣಿಸಲಾಗುತ್ತಿದೆ.

## ವಿಶೇಷ ದಿನಗಳು 
### ಆಶೂರಾ 
ಈ ತಿಂಗಳ ಹತ್ತನೇ ದಿನವನ್ನು *ಆಶೂರಾ ದಿನ* (ಅರಬ್ಬಿ: ) ಎಂದು ಕರೆಯಲಾಗುತ್ತದೆ. ಇಸ್ಲಾಮೀ ಪೂರ್ವ ಅರಬ್ಬರು ಈ ದಿನವನ್ನು ಗೌರವಿಸಿ ಉಪವಾಸ ಆಚರಿಸುತ್ತಿದ್ದರು. ಮುಹಮ್ಮದ್ ಪೈಗಂಬರರ ಕಾಲದಲ್ಲಿ ಕುರೈಷರು ಈ ದಿನ ಉಪವಾಸ ಆಚರಿಸುತ್ತಿದ್ದರು. ಈ ದಿನ ದೇವರು ಪ್ರವಾದಿ ಮೋಶೆ ಮತ್ತು ಅವರ ಅನುಯಾಯಿಗಳನ್ನು ಫರೋಹನ ಹಿಂಸೆಯಿಂದ ಪಾರು ಮಾಡಿದ ಕಾರಣ ದೇವರಿಗೆ ಧನ್ಯವಾದ ಸಲ್ಲಿಸುವುದಕ್ಕಾಗಿ ಯಹೂದಿಗಳು ಈ ದಿನ ಉಪವಾಸ ಆಚರಿಸುತ್ತಿದ್ದರು.

ಆಶೂರಾ ದಿನದಂದು ಮುಹಮ್ಮದ್ ಪೈಗಂಬರರ ಮೊಮ್ಮಗ (ಅಲಿ ಬಿನ್ ಅಬೂ ತಾಲಿಬ್‌ರ ಮಗ) ಹುಸೈನ್ ಬಿನ್ ಅಲಿ ಕರ್ಬಲಾ ಯುದ್ಧದಲ್ಲಿ ಮಡಿದರು. ಅವರ ಸಾವಿಗೆ ಶೋಕವನ್ನು ವ್ಯಕ್ತಪಡಿಸುತ್ತಾ ಶಿಯಾ ಮುಸ್ಲಿಮರು ಈ ದಿನ ಶೋಕಾಚರಣೆ ಮಾಡುತ್ತಾರೆ.

## ಇದನ್ನೂ ನೋಡಿ 
* ಹಿಜರಿ ಕ್ಯಾಲೆಂಡರ್

## ಉಲ್ಲೇಖಗಳು 
ವರ್ಗ:ಇಸ್ಲಾಂ ಧರ್ಮ
ವರ್ಗ:ಹಿಜರಿ ತಿಂಗಳುಗಳು
ನಿಸರ್ಗಾನಿಲ

thumb|ಗ್ಯಾಸ್ ಸ್ಟವ್ ಮೇಲೆ ದಹಿಸುತ್ತಿರುವ ನಿಸರ್ಗಾನಿಲ
**ನಿಸರ್ಗಾನಿಲ** (**ಪಳೆಯುಳಿಕೆ ಅನಿಲ** ಎಂದೂ ಕರೆಯಲ್ಪಡುತ್ತದೆ) ಎಂದರೆ ನೈಸರ್ಗಿಕವಾಗಿ ದೊರೆಯುವ ಅನಿಲರೂಪದ ಹೈಡ್ರೊಕಾರ್ಬನ್ನುಗಳ ಮಿಶ್ರಣ. ಈ ಮಿಶ್ರಣದಲ್ಲಿ ಮುಖ್ಯವಾಗಿ ಮೀಥೇನ್ ಇರುತ್ತದೆ, ಜೊತೆಗೆ ಸಣ್ಣ ಪ್ರಮಾಣದಲ್ಲಿ ವಿವಿಧ ಇತರ ಹೆಚ್ಚಿನ ಅಣುತೂಕದ ಆಲ್ಕೇನ್‌ಗಳು ಇರುತ್ತವೆ. ಸ್ವಲ್ಪ ಮಟ್ಟದಲ್ಲಿ ಇಂಗಾಲದ ಡೈಆಕ್ಸೈಡ್, ಸಾರಜನಕ, ಹೈಡ್ರೋಜನ್ ಸಲ್ಫೈಡ್ ಮತ್ತು ಹೀಲಿಯಮ್‍ನಂತಹ ಸುಳಿವು ಸಿಗದಷ್ಟು ಪ್ರಮಾಣದಲ್ಲಿರುವ ಅನಿಲಗಳು ಸಾಮಾನ್ಯವಾಗಿ ಇರುತ್ತವೆ. ನಿಸರ್ಗಾನಿಲವು ಬಣ್ಣ ಅಥವಾ ವಾಸನೆಯನ್ನು ಹೊಂದಿರುವುದಿಲ್ಲ. ಹಾಗಾಗಿ ಮರ್ಕ್ಯಾಪ್ಟನ್‍ನಂತಹ (ಗಂಧಕ ಅಥವಾ ಕೊಳೆತ ಮೊಟ್ಟೆಗಳ ವಾಸನೆ ಹೊಂದಿರುತ್ತದೆ) ವಾಸನೆಕಾರಕಗಳನ್ನು ಸಾಮಾನ್ಯವಾಗಿ ನಿಸರ್ಗಾನಿಲ ಸರಬರಾಜಿಗೆ ಸೇರಿಸಲಾಗುತ್ತದೆ. ಇದರಿಂದ ಅನಿಲ ಸೋರಿಕೆಗಳನ್ನು ಸರಾಗವಾಗಿ ಪತ್ತೆಹಚ್ಚಬಹುದು.

## ಇತಿಹಾಸ 
ಅಮೆರಿಕದಲ್ಲಿ ಹೆಚ್ಚು ಬಳಕೆಯಲ್ಲಿರುವ ನಿಸರ್ಗಾನಿಲದ ಕಥೆ ಪ್ರಾರಂಭವಾದದ್ದು ಬಹಳ ಕಾಲಾನಂತರ. 1175ರಲ್ಲಿ ವೆಸ್ಟ್ ವರ್ಜೀನಿಯ ಸಂಸ್ಥಾನದಲ್ಲಿನ ಚಾರ್ಲ್ಸ್‌ಟನ್ ನಗರದ ಬಳಿ ಒಂದು ಉರಿವ ಚಿಲುಮೆ (ಬರ‍್ನಿಂಗ್ ಸ್ಪ್ರಿಂಗ್) ಕಂಡುಬಂದದ್ದರ ಬಗ್ಗೆ ಪ್ರಸ್ತಾಪವಿದೆ. ಅದು ಭೂಮಿಯೊಳಗಿನಿಂದ ಸೂಸುತ್ತಿದ್ದ ನಿಸರ್ಗಾನಿಲವಿರಬೇಕು. 1821ರಲ್ಲಿ ನ್ಯೂಯರ್ಕ್ ಸಂಸ್ಥಾನದ ಫ್ರೆಡೋನಿಯ ಎಂಬಲ್ಲಿದ್ದ ಒಂದು ಉರಿವ ಚಿಲುಮೆಯ ಬಳಿ ಮೊಟ್ಟಮೊದಲ ಅನಿಲದ ಬಾವಿಯನ್ನು ತೋಡಲಾಯಿತು. ಅದರ ಆಳ ಕೇವಲ 27’. 1200’ಯಷ್ಟು ಹೆಚ್ಚು ಆಳದ ಬಾವಿಯನ್ನು ಮೊಟ್ಟ ಮೊದಲು ತೋಡಿದ್ದು 1854ರಲ್ಲಿ. ಫ್ರೆಡೋನಿಯದಲ್ಲಿ ಮೊದಲಬಾರಿಗೆ (1858) ನಿಸರ್ಗಾನಿಲದ ಕಂಪನಿಯೊಂದು ಸ್ಥಾಪಿತವಾಯಿತು. ಅಲ್ಲಿಂದ ಈ ಉದ್ಯಮ ಅಗಾಧವಾಗಿ ಬೆಳೆದಿದೆ. ಈ ದಶಕದ ಮಧ್ಯದಲ್ಲಿ ಮಾಡಿದ ಒಂದು ಅಂದಾಜಿನ ಪ್ರಕಾರ ಅಮೆರಿಕದಲ್ಲಿ ಒಂದು ಲಕ್ಷ ಅನಿಲದ ಬಾವಿಗಳಿವೆ. ವರ್ಷ ಒಂದಕ್ಕೆ 15,500,000,000,000 ಘನ ಅಡಿ ಅನಿಲವನ್ನು ಉತ್ಪಾದಿಸಲಾಗುತ್ತಿದೆ.

## ಉಪಯೋಗಗಳು 
ನಿಸರ್ಗಾನಿಲವನ್ನು ದಹಿಸಿ ಕಾಯಿಸಲು, ಅಡಿಗೆಗೆ, ವಿದ್ಯುಚ್ಛಕ್ತಿ ಉತ್ಪಾದನೆಗೆ ಬಳಸಬಹುದು. ಇದನ್ನು ಪ್ಲಾಸ್ಟಿಕ್ಗಳು ಮತ್ತು ವಾಣಿಜ್ಯಿಕವಾಗಿ ಮುಖ್ಯವಾದ ಇತರ ಸಾವಯವ ರಾಸಾಯನಿಕಗಳ ತಯಾರಿಕೆಯಲ್ಲಿ ರಾಸಾಯನಿಕ ಪೂರಕ ವಸ್ತುವಾಗಿ ಕೂಡ ಬಳಸಲಾಗುತ್ತದೆ. ಕೆಲವು ಸಂದರ್ಭಗಳಲ್ಲಿ ವಾಹನಗಳ ಇಂಧನವಾಗಿ ಬಳಸಲ್ಪಡುತ್ತದೆ.

## ಉಲ್ಲೇಖಗಳು 
## ಹೆಚ್ಚಿನ ಓದಿಗೆ 
* Blanchard, Charles (2020). *The Extraction State: A History of Natural Gas in America*. U of Pittsburgh Press. online review.

ವರ್ಗ:ಇಂಧನಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಬ್ಜ (ಚಲನಚಿತ್ರ)

***ಕಬ್ಜ*** () ಆರ್. ಚಂದ್ರು ನಿರ್ದೇಶನದ ಮುಂಬರುವ ಭಾರತೀಯ ಕನ್ನಡ ಭಾಷೆಯ ಅವಧಿಯ ಸಾಹಸ ಚಿತ್ರವಾಗಿದೆ. ಚಿತ್ರದಲ್ಲಿ ಉಪೇಂದ್ರ, ಶಿವ ರಾಜ್‌ಕುಮಾರ್, ಕಿಚ್ಚ ಸುದೀಪ ಮತ್ತು ಶ್ರಿಯಾ ಶರಣ್ ಮುಖ್ಯ ಭೂಮಿಕೆಯಲ್ಲಿದ್ದಾರೆ. ಈ ಚಲನಚಿತ್ರವು 1940 ರ ದಶಕದ ಭಾರತದ ಸ್ವಾತಂತ್ರ್ಯಪೂರ್ವ ಯುಗದಲ್ಲಿ ದರೋಡೆಕೋರನ ಜೀವನದ ಒಂದು ನೋಟವನ್ನು ನೀಡುತ್ತದೆ ಎಂದು ವರದಿಯಾಗಿದೆ.

ಅಕ್ಟೋಬರ್‌ನಲ್ಲಿ ಚಿತ್ರೀಕರಣ ಪ್ರಾರಂಭವಾಗಬೇಕಿತ್ತು ಆದರೆ ನಿರ್ದೇಶಕ ಚಂದ್ರು ಮತ್ತು ಅವರ ಕುಟುಂಬದ ಸದಸ್ಯರು ಕೋವಿಡ್-19 ಪಾಸಿಟಿವ್ ಆಗಿದ್ದರಿಂದ ಅದು ತಡವಾಯಿತು.

*ಕಬ್ಜಾವನ್ನು* 17 ಮಾರ್ಚ್ 2023 ರಂದು ಬಿಡುಗಡೆ ಮಾಡಲು ನಿರ್ಧರಿಸಲಾಗಿದೆ

## ಆವರಣ 
ಭಾರತದಲ್ಲಿ ಬ್ರಿಟಿಷರ ಆಳ್ವಿಕೆಯಲ್ಲಿ, ಅರಕೇಶ್ವರ, ನೌಕಾಪಡೆಯ ಸೈನಿಕ ಅನಿವಾರ್ಯ ಸಂದರ್ಭಗಳಿಂದ ಭೂಗತ ಲೋಕವನ್ನು ಪ್ರವೇಶಿಸುತ್ತಾನೆ ಮತ್ತು ನಂತರ ಭೂಗತ ಜಗತ್ತಿನ ರಾಜನಾಗುತ್ತಾನೆ. ಆದಾಗ್ಯೂ, ಅರಕೇಶ್ವರನಿಗೆ ತೊಂದರೆ ಉಂಟಾಗುತ್ತದೆ, ಏಕೆಂದರೆ ಅವನು ತನ್ನ ಪ್ರತಿಸ್ಪರ್ಧಿಗಳನ್ನು ಮತ್ತು ಭಾರ್ಗವ್ ಭಕ್ಷಿ ಎಂಬ ಪೋಲೀಸ್ ಅನ್ನು ಎದುರಿಸಬೇಕಾಗುತ್ತದೆ, ಅವನನ್ನು ಮತ್ತು ಭೂಗತ ಜಗತ್ತನ್ನು ನಿರ್ಮೂಲನೆ ಮಾಡಲು ಬ್ರಿಟಿಷರು ಕಳುಹಿಸಿದ್ದಾರೆ.

## ಪಾತ್ರವರ್ಗ 
* ಅರ್ಕೇಶ್ವರನಾಗಿ ಉಪೇಂದ್ರ
* ಶಿವ ರಾಜ್‌ಕುಮಾರ್
* ಭಾರ್ಗವ ಬಕ್ಷಿ ಪಾತ್ರದಲ್ಲಿ ಕಿಚ್ಚ ಸುದೀಪ
* ಮಧುಮತಿ ಪಾತ್ರದಲ್ಲಿ ಶ್ರಿಯಾ ಸರನ್
* ಮುರಳಿ ಶರ್ಮಾ
* ನವಾಬ್ ಶಾ
* ಜಾನ್ ಕೊಕ್ಕೆನ್
* ಕೋಟ ಶ್ರೀನಿವಾಸ ರಾವ್
* ಪೋಸಾನಿ ಕೃಷ್ಣ ಮುರಳಿ
* ಸುಧಾ
* ಕಬೀರ್ ದುಹಾನ್ ಸಿಂಗ್
* ದೇವ್ ಗಿಲ್
* ಕಾಮರಾಜನ್
* ಡ್ಯಾನಿಶ್ ಅಕ್ತರ್
* ಲಕ್ಕಿ ಲಕ್ಷ್ಮಣ
* ಪ್ರಮೋದ್ ಶೆಟ್ಟಿ
* ತಾಹಾ ಶಾ
* ಅವಿನಾಶ್
* ಸುನೀಲ್ ಪುರಾಣಿಕ್
* ಅನೂಪ್
* ಬಿ ಸುರೇಶ್
* ಅಶ್ವಥ್ ನೀನಾಸಂ
* ಸಂದೀಪ್ ಮಲಾನಿ
* ಚಿರು
* ಜ್ಞಾನ
* "ಚುಮ್ ಚುಮ್ ಚಲಿ ಚಲಿ" ಐಟಂ ಹಾಡಿನಲ್ಲಿ ಬಾರ್ ಡ್ಯಾನ್ಸರ್ ಆಗಿ ತಾನ್ಯಾ ಹೋಪ್

## ಸಂಗೀತ 
ಚಿತ್ರಕ್ಕೆ ರವಿ ಬಸ್ರೂರು ಸಂಗೀತ ಸಂಯೋಜಿಸಿದ್ದಾರೆ. "ಕಬ್ಜಾ ಶೀರ್ಷಿಕೆ ಟ್ರ್ಯಾಕ್" ಶೀರ್ಷಿಕೆಯ ಮೊದಲ ಸಿಂಗಲ್ ಅನ್ನು 4 ಫೆಬ್ರವರಿ 2023 ರಂದು ಬಿಡುಗಡೆ ಮಾಡಲಾಯಿತು. "ನಮಾಮಿ ನಮಾಮಿ" ಶೀರ್ಷಿಕೆಯ ಎರಡನೇ ಸಿಂಗಲ್ ಅನ್ನು 16 ಫೆಬ್ರವರಿ 2023 ರಂದು ಬಿಡುಗಡೆ ಮಾಡಲಾಯಿತು. "ಚುಮ್ ಚುಮ್ ಚಲಿ ಚಲಿ" ಶೀರ್ಷಿಕೆಯ ಮೂರನೇ ಸಿಂಗಲ್ ಅನ್ನು 26 ಫೆಬ್ರವರಿ 2023 ರಂದು ಬಿಡುಗಡೆ ಮಾಡಲಾಯಿತು.
 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೨೩ ಕನ್ನಡಚಿತ್ರಗಳು
ಗೋವಾ ಕಾರ್ನಿವಲ್

**ಗೋವಾದ ಕಾರ್ನಿವಲ್**, ಇದನ್ನು " **ಕಾರ್ನವಲ್** ", " **ಇಂಟ್ರುಜ್** ", " **ಎಂಟ್ರಾಡೋ** ", ಅಥವಾ (ಆಡುಮಾತಿನಲ್ಲಿ) " ವೈವ *ಕಾರ್ನಿವಲ್* "ಎಂದು ಕರೆಯಲಾಗುತ್ತದೆ, ಇದು ಭಾರತದ ಗೋವಾ ರಾಜ್ಯದಲ್ಲಿ ಕಾರ್ನೀವಲ್ ಅಥವಾ ಮರ್ಡಿ ಗ್ರಾಸ್ ಹಬ್ಬವನ್ನು ಸೂಚಿಸುತ್ತದೆ. ಪ್ರಸಿದ್ಧ ರಿಯೊ ಕಾರ್ನೀವಲ್ ಅಥವಾ ಮಡೈರಾದ ಪೋರ್ಚುಗೀಸ್ ಕಾರ್ನೀವಲ್‌ಗಿಂತ ಗಮನಾರ್ಹವಾಗಿ ಚಿಕ್ಕದಾದರೂ, ಗೋವಾ ಕಾರ್ನೀವಲ್ ಭಾರತದಲ್ಲಿ ಅತಿ ದೊಡ್ಡದಾಗಿದೆ ಮತ್ತು ಏಷ್ಯಾದಲ್ಲಿ ಪಾಶ್ಚಿಮಾತ್ಯ ಕ್ರಿಶ್ಚಿಯನ್ ರಜಾದಿನದ ಕೆಲವು ಸಾಂಪ್ರದಾಯಿಕ ಆಚರಣೆಗಳಲ್ಲಿ ಒಂದಾಗಿದೆ. ಗೋವಾ ಕಾರ್ನೀವಲ್‌ನ ಪ್ರಸ್ತುತ ಆವೃತ್ತಿಯು ರಿಯೊ ಕಾರ್ನಿವಲ್‌ನ ಮಾದರಿಯನ್ನು ಸ್ಥಳೀಯ ಸಂಗೀತಗಾರ ಟಿಮೊಟಿಯೊ ಫೆರ್ನಾಂಡಿಸ್‌ನಿಂದ ರೂಪಿಸಲಾಯಿತು ಮತ್ತು ಪ್ರವಾಸಿಗರನ್ನು ಆಕರ್ಷಿಸಲು 1965 ರಲ್ಲಿ ವಿಧಿಸಲಾಯಿತು. ಅಂದಿನಿಂದ ಇದು ಸಣ್ಣ ರಾಜ್ಯದ ಪ್ರಮುಖ ಪ್ರವಾಸಿ ಆಕರ್ಷಣೆಯಾಗಿ ಮಾರ್ಪಟ್ಟಿದೆ.

## ಮೂಲ 
ಗೋವಾದಲ್ಲಿನ ಕಾರ್ನೀವಲ್‌ನ ಬೇರುಗಳು ಪೋರ್ಚುಗೀಸ್ ಗೋವಾವನ್ನು ವಶಪಡಿಸಿಕೊಳ್ಳುವ ಸಮಯದಲ್ಲಿ ರೋಮನ್ ಕ್ಯಾಥೋಲಿಕ್ ಸಂಪ್ರದಾಯಗಳ ಪರಿಚಯಕ್ಕೆ ಹಿಂದಿನವು, ಆದರೆ ವಸಾಹತುಶಾಹಿಯ ನಂತರದ ದಿನಗಳಲ್ಲಿ ಹಬ್ಬವು ಅಸ್ಪಷ್ಟವಾಯಿತು, ಪೋರ್ಚುಗಲ್‌ನ ನಿರಂಕುಶ ಆಡಳಿತವು ತಿಳಿದಿರುವಂತೆ ಮತ್ತು ಅದೇ ದಿನದಂದು ಆಚರಿಸಲಾಗುತ್ತದೆ. ಪೋರ್ಚುಗಲ್ ಎಸ್ಟಾಡೊ ನೊವೊ ಅಸೆಂಬ್ಲಿ ಮತ್ತು ಪತ್ರಿಕಾ ಸ್ವಾತಂತ್ರ್ಯವನ್ನು ಸೀಮಿತಗೊಳಿಸಿತು.

ಪೋರ್ಚುಗೀಸ್ ಆಳ್ವಿಕೆಯ ಅಂತ್ಯದ ನಂತರ, ಉತ್ಸವದ ಬ್ರೆಜಿಲಿಯನ್ ಆವೃತ್ತಿಯನ್ನು 1965 ರಲ್ಲಿ ಗೋವಾದ ಸಂಗೀತಗಾರ ಟಿಮೊಟಿಯೊ ಫೆರ್ನಾಂಡಿಸ್ ಅವರು ಪ್ರಸಿದ್ಧ ರಿಯೊ ಕಾರ್ನಿವಲ್ ಮಾದರಿಯಲ್ಲಿ ಹೇರಿದರು. ಹೆಚ್ಚಿನ ಪ್ರವಾಸೋದ್ಯಮವನ್ನು ಆಕರ್ಷಿಸಲು ಇದನ್ನು ಮಾಡಲಾಗಿದೆ. ಇಂದು, ನಗರ ಮೆರವಣಿಗೆಯು ಸ್ಥಳೀಯ ಹಳ್ಳಿಗಳು, ವಾಣಿಜ್ಯ ಘಟಕಗಳು ಮತ್ತು ಸಾಂಸ್ಕೃತಿಕ ಗುಂಪುಗಳಿಂದ ಫ್ಲೋಟ್‌ಗಳನ್ನು ಒಳಗೊಂಡಿದೆ. ಕರಾವಳಿ *ತಾಲೂಕಿನ* ಸಾಲ್ಸೆಟೆಯಲ್ಲಿ ಬೀದಿಬದಿಯ ಸ್ಥಳೀಯ ನಾಟಕಗಳನ್ನು ಪ್ರದರ್ಶಿಸುವ ಮೂಲಕ ಇದನ್ನು ಇನ್ನೂ ಸಾಂಪ್ರದಾಯಿಕ ರೀತಿಯಲ್ಲಿ ಆಯೋಜಿಸಲಾಗಿದೆ. ಗೋವಾ ಸರ್ಕಾರದ ಪ್ರವಾಸೋದ್ಯಮ ಇಲಾಖೆಯ ಪ್ರಕಾರ, ಕಾರ್ನೀವಲ್ "ಗೋವಾದ ಅತ್ಯಂತ ಪ್ರಸಿದ್ಧ ಹಬ್ಬವಾಗಿದೆ ಮತ್ತು ಇದನ್ನು 18 ನೇ ಶತಮಾನದಿಂದಲೂ ಆಚರಿಸಲಾಗುತ್ತದೆ."

ಕಾರ್ನೀವಲ್ ಸಾಮಾನ್ಯವಾಗಿ ಫ್ಯಾಟ್ ಶನಿವಾರದಂದು ಪ್ರಾರಂಭವಾಗುತ್ತದೆ (  ಎಂದು ಕರೆಯಲಾಗುತ್ತದೆ ) ಮತ್ತು ಬೂದಿ ಬುಧವಾರ ಮತ್ತು ಲೆಂಟ್ ಕ್ಯಾಥೋಲಿಕ್ ಋತುವಿನ ಮೊದಲ ದಿನದ ಮೊದಲು ಫ್ಯಾಟ್ ಮಂಗಳವಾರದಂದು (ಶ್ರೋವ್ ಮಂಗಳವಾರ ಎಂದು ಕರೆಯಲಾಗುತ್ತದೆ) ಮುಕ್ತಾಯವಾಗುತ್ತದೆ. ಗೋವಾದ ರಾಜಧಾನಿಯಾದ ಪಂಜಿಮ್‌ನಲ್ಲಿ, ಸ್ಥಳೀಯ ವೈನ್ ಉತ್ಸವವಾದ ಗ್ರೇಪ್ ಎಸ್ಕೇಡ್ ಮತ್ತು ಗಾರ್ಸಿಯಾ ಡಾ ಒರ್ಟಾದ ಕೇಂದ್ರೀಯ ಉದ್ಯಾನದಲ್ಲಿರುವ ಸಾಂಬಾ ಸ್ಕ್ವೇರ್‌ನಲ್ಲಿನ ನೃತ್ಯದಿಂದ ಉತ್ಸವವು ಪೂರಕವಾಗಿದೆ.

ಸ್ಥಳೀಯ ಸಂಪ್ರದಾಯದ ಪ್ರಕಾರ, ಕಾರ್ನಿವಲ್ ಸಮಯದಲ್ಲಿ ಗೋವಾವನ್ನು ಕಿಂಗ್ ಮೊಮೊ ವಹಿಸಿಕೊಳ್ಳುತ್ತಾರೆ, ಸಾಮಾನ್ಯವಾಗಿ ಸ್ಥಳೀಯ ನಿವಾಸಿಗಳು ನಾಲ್ಕು ದಿನಗಳ ಅವಧಿಯಲ್ಲಿ ಉತ್ಸವದ ಅಧ್ಯಕ್ಷತೆ ವಹಿಸುತ್ತಾರೆ. ಕಿಂಗ್ ಮೊಮೊ ಸಾಂಪ್ರದಾಯಿಕವಾಗಿ ಕೊಂಕಣಿ ಸಂದೇಶವನ್ನು ಘೋಷಿಸುತ್ತಾನೆ ಖಾ, ಪಿಯೆ ಆನಿ ಮಜ್ಜ ಕರ್  (ಕನ್ನಡ: "ತಿನ್ನ, ಕುಡಿಯಿರಿ ಮತ್ತು ಆನಂದಿಸಿ"). 2021 ರಲ್ಲಿ ಗೋವಾ ಕಾರ್ನೀವಲ್‌ಗೆ ರಾಜ ಮೊಮೊ ಕ್ಯಾಂಡೋಲಿಮ್‌ನ ಶ್ರೀ ಸಿಕ್ಸ್ಟಸ್ ಎರಿಕ್ ಡಯಾಸ್.

## ಮೆರವಣಿಗೆ 
ಮೆರವಣಿಗೆಯು ಸಾಮಾನ್ಯವಾಗಿ ಫ್ಯಾಟ್ ಶನಿವಾರ ಸಂಜೆ ಕಿಂಗ್ ಮೊಮೊ ನೇತೃತ್ವದ ಮೆರವಣಿಗೆಯೊಂದಿಗೆ ಪ್ರಾರಂಭವಾಗುತ್ತದೆ. 2021 ರಲ್ಲಿ ಗೋವಾ ಕಾರ್ನೀವಲ್‌ಗೆ ಕಿಂಗ್ ಮೊಮೊ ಕ್ಯಾಂಡೋಲಿಮ್‌ನ ಶ್ರೀ ಸಿಕ್ಸ್ಟಸ್ ಎರಿಕ್ ಡಯಾಸ್. ಬಲೂನ್‌ಗಳು, ಕುದುರೆ ಗಾಡಿಗಳು, ಅಲಂಕೃತವಾದ ಎತ್ತಿನ ಬಂಡಿಗಳು ಮತ್ತು ವಿಸ್ತಾರವಾದ ಫ್ಲೋಟ್‌ಗಳು ಮೆರವಣಿಗೆಯ ಮುಖ್ಯಾಂಶಗಳಾಗಿವೆ. ಗೋವಾ ಕಾರ್ನೀವಲ್‌ನಲ್ಲಿ ನಡೆಯುವ ಉತ್ಸವಗಳಲ್ಲಿ ನೃತ್ಯ ತಂಡಗಳು, ಮುಖವಾಡಗಳು ಮತ್ತು ವೇಷಭೂಷಣಗಳನ್ನು ಧರಿಸಿ ಆನಂದಿಸುವವರು, ಲೈವ್ ಸಂಗೀತ, ಕ್ರೀಡಾ ಸ್ಪರ್ಧೆಗಳು, ಫ್ಲೋಟ್‌ಗಳು ಮತ್ತು ಮೆರವಣಿಗೆಗಳು ಮತ್ತು ಆಹಾರ ಮತ್ತು ಪಾನೀಯಗಳು ಸೇರಿವೆ.

### ದಿನಾಂಕಗಳು 
2022 ರಲ್ಲಿ, ಹಬ್ಬವನ್ನು ಫೆಬ್ರವರಿ 26 ರಿಂದ ಮಾರ್ಚ್ 1 ರವರೆಗೆ ಆಚರಿಸಲಾಯಿತು. ನಗರ ಪ್ರದೇಶಗಳಲ್ಲಿ, ಗೋವಾದ ನಗರಗಳು ಮತ್ತು ಪಂಜಿಮ್, ಮಾರ್ಗೋ, ವಾಸ್ಕೋ ಮತ್ತು ಮಾಪುಸಾ ಪಟ್ಟಣಗಳಲ್ಲಿ ವೈಯಕ್ತಿಕ ಫ್ಲೋಟ್ ಮೆರವಣಿಗೆಗಳನ್ನು ನಡೆಸಲಾಯಿತು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಡೊನ್ನಾ ನೊರೊನ್ಹಾ ಅವರ ವಿವಾ ಕಾರ್ನಿವಲ್ (ಜಾಝ್‌ಗೋವಾ ಮೂಲಕ ಲಿಂಕ್)

ವರ್ಗ:ಹಬ್ಬಗಳು
ಕುರೈಷ್

**ಕುರೈಷ್** ಅಥವಾ **ಖುರೈಶ್** (ಅರಬ್ಬಿ: ) — ಇಸ್ಲಾಂ ಧರ್ಮದ ಉದಯಕ್ಕೂ ಮೊದಲು ಮಕ್ಕಾವನ್ನು ನಿಯಂತ್ರಿಸುತ್ತಿದ್ದ ಅರಬ್ ಬುಡಕಟ್ಟಿನ ಹೆಸರು. ಇದರ ಸದಸ್ಯರನ್ನು ಹತ್ತು ಪ್ರಮುಖ ಗೋತ್ರಗಳಾಗಿ ವಿಂಗಡಿಸಲಾಗಿದೆ. ಅವುಗಳಲ್ಲಿ ಪ್ರವಾದಿ ಮುಹಮ್ಮದ್ ಜನಿಸಿದ 'ಬನೂ ಹಾಶಿಮ್' ಗೋತ್ರವು ಅತ್ಯಂತ ಪ್ರಮುಖವಾಗಿದೆ. ಈ ಬುಡಕಟ್ಟಿನವರು ಏಳನೇ ಶತಮಾನದಲ್ಲಿ ಶ್ರೀಮಂತ ವ್ಯಾಪಾರಿಗಳಾಗಿದ್ದರು ಮತ್ತು ಹಿಂದೂ ಮಹಾಸಾಗರ, ಪೂರ್ವ ಆಫ್ರಿಕಾ ಹಾಗೂ ಮೆಡಿಟರೇನಿಯನ್ ನಡುವಿನ ವ್ಯಾಪಾರವನ್ನು ನಿಯಂತ್ರಿಸುತ್ತಿದ್ದರು. ಈ ಬುಡಕಟ್ಟು ಬೇಸಿಗೆಯಲ್ಲಿ ಸಿರಿಯಾ ಮತ್ತು ಚಳಿಗಾಲದಲ್ಲಿ ಯಮನ್‌ಗೆ ವರ್ತಕ ತಂಡಗಳನ್ನು ಕಳುಹಿಸುತ್ತಿತ್ತು, ಹಾಗೆಯೇ ಈ ಮಾರ್ಗಗಳಲ್ಲಿ ಗಣಿಗಾರಿಕೆ ಮತ್ತು ಇತರ ಉದ್ಯಮಗಳನ್ನು ಸಹ ನಡೆಸುತ್ತಿತ್ತು.

ಮುಹಮ್ಮದ್ ಮಕ್ಕಾದಲ್ಲಿ ಇಸ್ಲಾಂ ಧರ್ಮವನ್ನು ಬೋಧಿಸಲು ಪ್ರಾರಂಭಿಸಿದಾಗ, ಕುರೈಷರು ಆರಂಭದಲ್ಲಿ ಹೆಚ್ಚು ಗಮನ ಹರಿಸಲಿಲ್ಲ. ಆದರೆ ಮುಹಮ್ಮದ್ ಅರಬ್ ಬಹುದೇವಾರಾಧನೆಯನ್ನು ಹೆಚ್ಚು ಹೆಚ್ಚು ಪ್ರಶ್ನಿಸಲು ಪ್ರಾರಂಭಿಸಿದಾಗ, ಖುರೈಷರು ಮುಹಮ್ಮದ್‌ರ ಧರ್ಮವನ್ನು ವಿರೋಧಿಸಲು ತೊಡಗಿದರು. ಸಂಬಂಧಗಳು ಹದಗೆಟ್ಟಂತೆ, ಮುಹಮ್ಮದ್ ಮತ್ತು ಅವರ ಅನುಯಾಯಿಗಳು ಬನೂ ಔಸ್ ಮತ್ತು ಬನೂ ಖಝ್ರಜ್ ಬುಡಕಟ್ಟುಗಳ ಸಹಾಯದಿಂದ ಮದೀನಾಕ್ಕೆ ವಲಸೆ ಹೋದರು.

ಆದರೂ, ಎರಡೂ ಕಡೆಯವರ ನಡುವೆ ಶಾಂತಿ ಸ್ಥಾಪನೆಯಾಗಲಿಲ್ಲ. ಮುಹಮ್ಮದ್ ಕುರೈಷರ ವರ್ತಕ ತಂಡವನ್ನು ತಡೆಯಲು ಯತ್ನಿಸಿದಾಗ, ಅವರ ನಡುವೆ ಮೊದಲ ಯುದ್ಧವಾದ ಬದ್ರ್ ಯುದ್ಧ ಸ್ಫೋಟಿಸಿತು. ಇದಾದ ನಂತರ ಉಹುದ್, ಖಂದಕ್ ಮುಂತಾದ ಅನೇಕ ಯುದ್ಧಗಳು ಜರುಗಿದವು.

## ಉಲ್ಲೇಖಗಳು 
ವರ್ಗ:ಅರಬ್ಬರು
ವರ್ಗ:ಅರಬ್ ಬುಡಕಟ್ಟುಗಳು
ವರ್ಗ:ಇಸ್ಲಾಂ ಧರ್ಮ
ವರ್ಗ:ಕುರೈಷ್ ಬುಡಕಟ್ಟು
ಚೇಟಿ ಚಂದ್

**ಚೆಟ್ರಿ ಚಂದ್ರ** ( ಸಿಂಧಿ:چيتي چند, ಚೈತ್ರ ಚಂದ್ರ) ಸಿಂಧಿ ಹಿಂದೂಗಳಿಗೆ ಚೇಟಿ ಹಿಂದೂ ಹೊಸ ವರ್ಷದ ಆರಂಭವನ್ನು ಸೂಚಿಸುವ ಹಬ್ಬವಾಗಿದೆ. ಹಬ್ಬದ ದಿನಾಂಕವು ಚಾಂದ್ರಮಾನ ಹಿಂದೂ ಕ್ಯಾಲೆಂಡರ್‌ನ ಚಂದ್ರನ ಚಕ್ರವನ್ನು ಆಧರಿಸಿದೆ, ಇದು ವರ್ಷದ ಮೊದಲ ದಿನದಂದು, ಸಿಂಧಿ ತಿಂಗಳ *ಚೇತ್* ( ಚೈತ್ರ ) ನಲ್ಲಿ ಬರುತ್ತದೆ. ಇದು ಸಾಮಾನ್ಯವಾಗಿ ಮಾರ್ಚ್ ಅಂತ್ಯದಲ್ಲಿ ಅಥವಾ ಏಪ್ರಿಲ್ ಆರಂಭದಲ್ಲಿ ಗ್ರೆಗೋರಿಯನ್ ಕ್ಯಾಲೆಂಡರ್‌ನಲ್ಲಿ ಮಹಾರಾಷ್ಟ್ರದ ಗುಡಿ ಪಾಡ್ವಾ ಮತ್ತು ಭಾರತದ ಡೆಕ್ಕನ್ ಪ್ರದೇಶದ ಇತರ ಭಾಗಗಳಲ್ಲಿ ಯುಗಾದಿಯ ದಿನದಂದು ಅಥವಾ ಅದೇ ದಿನ ಬರುತ್ತದೆ.

## ಅವಲೋಕನ 
ಈ ಹಬ್ಬವು ವಸಂತ ಮತ್ತು ಸುಗ್ಗಿಯ ಆಗಮನವನ್ನು ಸೂಚಿಸುತ್ತದೆ, ಆದರೆ ಸಿಂಧಿ ಸಮುದಾಯದಲ್ಲಿ, ದಬ್ಬಾಳಿಕೆಯ ಮುಸ್ಲಿಂ ಆಡಳಿತಗಾರ ಮಿರ್ಖ್‌ಶಾ ಅವರ ಶೋಷಣೆಯಿಂದ ರಕ್ಷಿಸಲು ಸಿಂಧೂ ನದಿಯ ದಡದಲ್ಲಿ ಹಿಂದೂ ದೇವರಾದ ವರುಣ ದೇವರಿಗೆ ಪ್ರಾರ್ಥಿಸಿದ ನಂತರ, 1007 ರಲ್ಲಿ ಉದೇರೋಲಾಲ್‌ನ ಜನ್ಮವನ್ನು ಇದು ಸೂಚಿಸುತ್ತದೆ. ವರುಣ ದೇವ ಒಬ್ಬ ಯೋಧ ಮತ್ತು ಮುದುಕನಾಗಿ ರೂಪುಗೊಂಡರು, ಅವರು ಮುಸ್ಲಿಮರು ಮತ್ತು ಹಿಂದೂಗಳು ಒಂದೇ ರೀತಿಯ ಧಾರ್ಮಿಕ ಸ್ವಾತಂತ್ರ್ಯಕ್ಕೆ ಅರ್ಹರು ಎಂದು ಮಿರ್ಕ್ಷಾಹ್ ಬೋಧಿಸಿದರು ಮತ್ತು ಖಂಡಿಸಿದರು. ಅವರು ಜುಲೇಲಾಲ್ ಆಗಿ, 

ಸಂಪ್ರದಾಯವು ದರ್ಯಾಪಂಥಿಗಳೊಂದಿಗೆ ಪ್ರಾರಂಭವಾಯಿತು. ಬ್ರಿಟಿಷ್ ವಸಾಹತುಶಾಹಿ ಆಳ್ವಿಕೆಯ ಯುಗದಲ್ಲಿ, ಪ್ರಮುಖ ವಾರ್ಷಿಕ ಮೇಳಗಳು ( *ಮೇಳಗಳು* ) ಉದೆರೋಲಾಲ್ ಮತ್ತು ಜಿಂದಪಿರ್ ( ಹೈದರಾಬಾದ್, ಪಾಕಿಸ್ತಾನದ ಬಳಿ) ನಡೆಯುತ್ತಿದ್ದವು. ಇತರ ಹಿಂದೂ ದೇವತೆಗಳು, ಮತ್ತು ಸಾಮಾಜಿಕ ನೃತ್ಯ ಆಚರಿಸುತ್ತಾರೆ.  ಪೂಜ್ಯ ಜುಲೇಲಾಲ್ ದೇವತಾ ಅವರ ಮೂರ್ತಿ (ಪ್ರತಿಮೆ) ಕೂಡ ಇದೆ. ಚೇತಿ ಚಂದ್ ಭಾರತ ಮತ್ತು ಪಾಕಿಸ್ತಾನದಲ್ಲಿ ಸಿಂಧಿ ಹಿಂದೂಗಳ ಪ್ರಮುಖ ಹಬ್ಬವಾಗಿದೆ,  ಮತ್ತು ಪ್ರಪಂಚದಾದ್ಯಂತ ಹಿಂದೂ ಸಿಂಧಿ ಡಯಾಸ್ಪೊರಾ ರಿಂದ  ಆಚರಿಸುತ್ತಾರೆ.  

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Sindhunagar.com ನಿಂದ ಸಿಂಧುನಗರದಲ್ಲಿರುವ ಚೇತಿ ಚಂದ್‌ನ ಚಿತ್ರಗಳು
* http://sindhirasoi.com/2012/03/tairisindhi-sweet-rice-for-chetichand/

ವರ್ಗ:ಹಿಂದೂ ಧರ್ಮದ ಹಬ್ಬಗಳು
ವರ್ಗ:ಹಬ್ಬಗಳು
ಬಲೆ ತೆಲಿಪಾಲೆ

**ಬಲೆ ತೆಲಿಪಾಲೆ**() ಭಾರತೀಯ ತುಳು ಭಾಷೆಯ ಹಾಸ್ಯ ಸ್ಪರ್ಧೆ ಕಾರ್ಯಕ್ರಮವಾಗಿದ್ದು, ಡಿಸೆಂಬರ್, 2014 ರಲ್ಲಿ ನಮ್ಮ ಟಿವಿಯಲ್ಲಿ ಪ್ರಥಮ ಪ್ರದರ್ಶನಗೊಂಡಿತು ಇದು ತುಳುನಾಡಿನ ಅತಿ ಹೆಚ್ಚು ವೀಕ್ಷಿಸಿದ ಕಾರ್ಯಕ್ರಮಗಳಲ್ಲಿ ಒಂದಾಗಿದೆ.ಇದು ನಮ್ಮ ಟಿವಿ ಚಾನೆಲ್ ನಲ್ಲಿ ಪ್ರಸಾರವಾಗುತ್ತದೆ.ಈ ತುಳು ಹಾಸ್ಯ ನಾಟಕವು ಯೂಟ್ಯೂಬ್ನಲ್ಲಿ 4 ದಶಲಕ್ಷಗಿಂತ ಅಧಿಕ ವಿಕ್ಷಣೆಯಾಗಿದೆ. 
## ಉಲ್ಲೇಖಗಳು
ರಾಷ್ಟ್ರೀಯ ಏಕತಾ ದಿನ

**ರಾಷ್ಟ್ರೀಯ ಏಕತಾ ದಿನ** (    , ISO : Rāṣṭrīya ēkatā divasa ) ಅನ್ನು ಭಾರತದಲ್ಲಿ ಅಕ್ಟೋಬರ್ 31 ರಂದು ಆಚರಿಸಲಾಗುತ್ತದೆ. ಇದನ್ನು ಭಾರತ ಸರ್ಕಾರವು 2014 ರಲ್ಲಿ ಪರಿಚಯಿಸಿತು. ಭಾರತದ ರಾಜಕೀಯ ಏಕೀಕರಣದಲ್ಲಿ ಪ್ರಮುಖ ಪಾತ್ರ ವಹಿಸಿದ್ದ ಸರ್ದಾರ್ ವಲ್ಲಭಭಾಯಿ ಪಟೇಲ್ ಅವರ ಜನ್ಮದಿನವನ್ನು ಆಚರಿಸಲು ಈ ದಿನವನ್ನು ಆಚರಿಸಲಾಗುತ್ತದೆ.
## ಉದ್ದೇಶ ಮತ್ತು ಪ್ರತಿಜ್ಞೆ 
ಭಾರತದ ಗೃಹ ಸಚಿವಾಲಯದ ರಾಷ್ಟ್ರೀಯ ಏಕತಾ ದಿನದ ಅಧಿಕೃತ ಹೇಳಿಕೆಯು ರಾಷ್ಟ್ರೀಯ ಏಕತಾ ದಿನವು "ಏಕತೆ, ಸಮಗ್ರತೆ ಮತ್ತು ನೈಜ ಮತ್ತು ಸಂಭಾವ್ಯ ಬೆದರಿಕೆಗಳನ್ನು ತಡೆದುಕೊಳ್ಳಲು ನಮ್ಮ ರಾಷ್ಟ್ರದ ಅಂತರ್ಗತ ಶಕ್ತಿ ಮತ್ತು ಸ್ಥಿತಿಸ್ಥಾಪಕತ್ವವನ್ನು ಮರು-ದೃಢೀಕರಿಸಲು ಅವಕಾಶವನ್ನು ಒದಗಿಸುತ್ತದೆ. ನಮ್ಮ ದೇಶದ ಭದ್ರತೆ."

ದಿನದಂದು, ಸರ್ಕಾರಿ ಕಚೇರಿಗಳಲ್ಲಿ ಪ್ರತಿಜ್ಞೆಯನ್ನು ಓದಲಾಗುತ್ತದೆ 
31 ಅಕ್ಟೋಬರ್ ಅನ್ನು ರಾಷ್ಟ್ರೀಯ ಸಂಕಲ್ಪ ದಿವಸ್ ಅಥವಾ ರಾಷ್ಟ್ರೀಯ ಪ್ರತಿಜ್ಞೆ ದಿನವನ್ನಾಗಿ ಆಚರಿಸಲಾಗುತ್ತದೆ ಏಕೆಂದರೆ ಇದು ಇಂದಿರಾ ಗಾಂಧಿಯವರ ಹತ್ಯೆಯ ದಿನವನ್ನು ಸೂಚಿಸುತ್ತದೆ. ಹಲವಾರು ಶಾಲೆಗಳು ಮತ್ತು ಕಾಲೇಜುಗಳು, ವಿಶೇಷವಾಗಿ ಕಾಂಗ್ರೆಸ್ ನಡೆಸುವ ರಾಜ್ಯಗಳಲ್ಲಿ, ಇಂದಿರಾ ಗಾಂಧಿಯವರ ಸ್ಮರಣಾರ್ಥ ರ್ಯಾಲಿಗಳು ಮತ್ತು ಕಾರ್ಯಕ್ರಮಗಳನ್ನು ಆಯೋಜಿಸುತ್ತವೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ದಿನಗಳು
ಮಅದ್ದ್

**ಮಅದ್ದ್ ಬಿನ್ ಅದ್ನಾನ್** (ಅರಬ್ಬಿ: ) ― ಅರಬ್ಬರ ಪೂರ್ವ ಪಿತಾಮಹ ಮತ್ತು ಮುಹಮ್ಮದ್ ಪೈಗಂಬರರ ಪೂರ್ವಜರಲ್ಲೊಬ್ಬರು. ಅರಬ್ ಐತಿಹ್ಯ ಮತ್ತು ಮುಸ್ಲಿಂ ವಿದ್ವಾಂಸರ ಪ್ರಕಾರ ಇವರು ಇಷ್ಮಾಯೇಲ್‌ರ ಪುತ್ರ ಕೇದಾರರ ವಂಶದಲ್ಲಿ ಸೇರಿದ ಅದ್ನಾನ್‌ರ ಮಗನಾಗಿದ್ದು, ಇವರ ವಂಶದವರು ಉತ್ತರ, ಪೂರ್ವ, ಪಶ್ಚಿಮ ಮತ್ತು ಮಧ್ಯ ಅರೇಬಿಯಾದಲ್ಲಿ ವಾಸಿಸುತ್ತಿದ್ದರು.

## ಜನನ ಮತ್ತು ಕುಟುಂಬ 
ಮಅದ್ದ್ ಕ್ರಿ.ಪೂ. 598ರಲ್ಲಿ ಹುಟ್ಟಿದರೆಂದು ಹೇಳಲಾಗುತ್ತದೆ. ಇವರ ತಂದೆಯ ಹೆಸರು ಅದ್ನಾನ್ ಬಿನ್ ಉದದ್ ಮತ್ತು ತಾಯಿಯ ಹೆಸರು ಮಹ್ದದ್ ಬಿಂತ್ ಲಹ್ಮ್‌. ಇವರಿಗೆ ಕುದಾಅ, ನಿಝಾರ್, ಕುನುಸ್ ಮತ್ತು ಇಯಾದ್ ಎಂಬ ನಾಲ್ಕು ಮಕ್ಕಳಿದ್ದರು.

## ಉಲ್ಲೇಖಗಳು 
ವರ್ಗ:ಇಸ್ಲಾಂ ಧರ್ಮ
ವರ್ಗ:ಅರಬ್ಬರು
ವರ್ಗ:ಮುಹಮ್ಮದ್‌ರ ಪೂರ್ವಜರು
ಮೇರಿಹಿಲ್ ಮಂಗಳೂರು

**ಮೇರಿಹಿಲ್** ಭಾರತದ ಕರ್ನಾಟಕ, ಮಂಗಳೂರು ನಗರದಲ್ಲಿ ಒಂದು ಪ್ರದೇಶವಾಗಿದೆ. ಇದು ಮಂಗಳೂರಿನ ಉನ್ನತ ಮಟ್ಟದ ವಸತಿ ಪ್ರದೇಶಗಳಲ್ಲಿ ಒಂದಾಗಿದೆ. ಮೇರಿಹಿಲ್, ಬೊಂಡೆಲ್ ಜೊತೆಗೆ ಅನೇಕ ಎತ್ತರದ ಕಟ್ಟಡಗಳನ್ನು ಹೊಂದಿದೆ ಮತ್ತು ವಾಣಿಜ್ಯ ಕೇಂದ್ರವಾಗಿಯೂ ಸಹ ವೇಗವಾಗಿ ಅಭಿವೃದ್ಧಿ ಹೊಂದುತ್ತಿದೆ. ಈ ಪ್ರದೇಶದಲ್ಲಿ ಎಲ್ಲರೂ ಮಾತನಾಡುವ ಮತ್ತು ಅರ್ಥಮಾಡಿಕೊಳ್ಳುವ ಮುಖ್ಯ ಭಾಷೆ ತುಳು. ಕೊಂಕಣಿ, ಕನ್ನಡ ಸಾಮಾನ್ಯವಾಗಿ ಬಳಸುವ ಇತರ ಭಾಷೆಗಳು. ಮೇರಿಹಿಲ್ ಪ್ರಧಾನವಾಗಿ ವಸತಿ ಪ್ರದೇಶವಾಗಿದೆ ಮತ್ತು **ಹೆಲಿಪ್ಯಾಡ್‌ಗೆ** ಹೆಸರುವಾಸಿಯಾಗಿದೆ. ಬೆಳಿಗ್ಗೆ ಮತ್ತು ಸಂಜೆಯ ವಾಕಿಂಗ್‌ಗೆ ಅನೇಕ ಜನರು ಹೆಲಿಪ್ಯಾಡ್ ಅನ್ನು ಪ್ರತಿದಿನ ಬಳಸುತ್ತಾರೆ. ಸುಮಾರು 10 ರಿಂದ 15 ಯುವಕರು ತಮ್ಮ ರೇಡಿಯೋ ನಿಯಂತ್ರಿತ ವಿಮಾನವನ್ನು ಹಾರಿಸಲು ಪ್ರತಿ ಭಾನುವಾರ ಬೆಳಿಗ್ಗೆ 8 ಗಂಟೆಗೆ ಮೇರಿಹಿಲ್ ಹೆಲಿಪ್ಯಾಡ್‌ನಲ್ಲಿ ಉತ್ಸಾಹದಿಂದ ಸೇರುತ್ತಾರೆ. ಗುಂಪಿನಲ್ಲಿರುವ ಬೋಧಕರು ತಮ್ಮ ವಿದ್ಯಾರ್ಥಿಗಳಿಗೆ ಈ ವಿಮಾನಗಳನ್ನು ಹಾರಿಸಲು ಮತ್ತು ರೇಡಿಯೊ ನಿಯಂತ್ರಿತ ಮೋಟಾರು ಕಾರುಗಳನ್ನು ನಿರ್ವಹಿಸಲು ತರಬೇತಿ ನೀಡುತ್ತಾರೆ.
## ಮೇರಿಹಿಲ್‌ನಲ್ಲಿರುವ ಶಿಕ್ಷಣ ಸಂಸ್ಥೆಗಳು 
* ಮೌಂಟ್ ಕಾರ್ಮೆಲ್ ಸೆಂಟ್ರಲ್ ಸ್ಕೂಲ್
* ವಿಕಾಸ್ ಪದವಿ ಪೂರ್ವ ಕಾಲೇಜು, ಮಂಗಳೂರು
* ಇನ್‌ಫೆಂಟ್ ಜೀಸಸ್ ಹೈಯರ್ ಪ್ರೈಮರಿ ಶಾಲೆ
* ಓಪಾ ಸ್ಕೂಲಿಂಗ್- ಪ್ರಿಸ್ಕೂಲ್ (ನರ್ಸರಿ, ಪ್ಲೇಗ್ರೂಪ್)

## ಧಾರ್ಮಿಕ ಸ್ಥಳಗಳು 
* ಮೇರಿಹಿಲ್ ಚಾಪೆಲ್ - ನಿಖರವಾಗಿ ಮೇರಿಹಿಲ್‌ನಲ್ಲಿರುವ ಅಪೋಸ್ಟೋಲಿಕ್ ಕಾರ್ಮೆಲ್‌ನ ಸಹೋದರಿಯರು ಬಳಸುತ್ತಾರೆ.
* ಮಹಾಲಸಾ ನಾರಾಯಣಿ ದೇವಸ್ಥಾನ: ಈ ದೇವಾಲಯವು ಮೇರಿಹಿಲ್ ಮತ್ತು ಪದವಿನಂಗಡಿ ನಡುವೆ ಇದೆ.
* ಬಂದೊಟ್ಟು ಕೊರ್ದಬ್ಬು ದೈವಸ್ಥಾನ: ಇದು ಈ ಪ್ರದೇಶದ ಸ್ಥಳೀಯ ದೈವಸ್ಥಾನಗಳಲ್ಲಿ ಒಂದಾಗಿದೆ. ಪ್ರತಿ ವರ್ಷ ಜನವರಿ ತಿಂಗಳಲ್ಲಿ ಕೋಲ ಉಸ್ತಾವ ನಡೆಯುತ್ತದೆ.

## ಸಮೀಪದಲ್ಲಿರುವ ಗಮನಾರ್ಹ ಪ್ರವಾಸಿ ತಾಣಗಳು 
* ಕದ್ರಿ ಪಾರ್ಕ್, ಕದ್ರಿ, ಮಂಗಳೂರು - 3&nbsp;ಕಿ.ಮೀ
* ಬೆಜೈ ಮ್ಯೂಸಿಯಂ, ಬೆಜೈ, ಮಂಗಳೂರು - 4&nbsp;ಕಿ.ಮೀ
* ಅಲೋಸಿಯಮ್, ಹಂಪನಕಟ್ಟೆ, ಮಂಗಳೂರು - 6&nbsp;ಕಿ.ಮೀ
* ಸೇಂಟ್ ಅಲೋಶಿಯಸ್ ಚಾಪೆಲ್, ಹಂಪನಕಟ್ಟೆ, ಮಂಗಳೂರು - 6&nbsp;ಕಿ.ಮೀ
* ಪಿಲಿಕುಳ ನಿಸರ್ಗಧಾಮ, ಮಂಗಳೂರು - 9&nbsp;ಕಿ.ಮೀ
* ತಣ್ಣೀರಭಾವಿ ಬೀಚ್, ಮಂಗಳೂರು - 11,ಕಿ.ಮೀ
* ಪಣಂಬೂರು ಬೀಚ್, ಮಂಗಳೂರು - 11;ಕಿ.ಮೀ
* ಉಳ್ಳಾಲ ಬೀಚ್, ಉಳ್ಳಾಲ, ಮಂಗಳೂರು - 14;ಕಿ.ಮೀ
* ಎನ್ಐಟಿಕೆ ಬೀಚ್, ಸುರತ್ಕಲ್, ಮಂಗಳೂರು - 17;ಕಿ.ಮೀ
* ಸಸಿಹಿತ್ಲು ಬೀಚ್, ಮುಕ್ಕ, ಮಂಗಳೂರು - 23ಕಿ.ಮೀ

## ಪ್ರವೇಶಿಸುವಿಕೆ 
ಮೇರಿಹಿಲ್ ಸಾರ್ವಜನಿಕ ಸಾರಿಗೆಯಿಂದ ಉತ್ತಮ ಸಂಪರ್ಕ ಹೊಂದಿದೆ. ಸ್ಟೇಟ್ ಬ್ಯಾಂಕ್, ಮಂಗಳೂರು ಮತ್ತು ನಗರದ ಇತರ ಭಾಗಗಳಲ್ಲಿನ ಮುಖ್ಯ ಬಸ್ ನಿಲ್ದಾಣದಿಂದ ಹಲವಾರು ನಗರ ಬಸ್ಸುಗಳಿವೆ.

ಹತ್ತಿರದ ರೈಲು ನಿಲ್ದಾಣಗಳು:

* ಮಂಗಳೂರು ಸೆಂಟ್ರಲ್ ರೈಲು ನಿಲ್ದಾಣ, ಹಂಪನಕಟ್ಟೆ, ಮಂಗಳೂರು - 7;ಕಿ.ಮೀ
* ಮಂಗಳೂರು ಜಂಕ್ಷನ್ ರೈಲು ನಿಲ್ದಾಣ, ಕಂಕನಾಡಿ, ಮಂಗಳೂರು - 
* ಸುರತ್ಕಲ್ ರೈಲು ನಿಲ್ದಾಣ, ಸುರತ್ಕಲ್, ಮಂಗಳೂರು - 15ಕಿ.ಮೀ

ಹತ್ತಿರದ ವಿಮಾನ ನಿಲ್ದಾಣ:

* ಮಂಗಳೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ (ಭಾರತ) - 9ಕಿ.ಮೀ

## ಇತರ ಪ್ರಮುಖ ಸ್ಥಳಗಳು 
* ಹೆಲಿಪ್ಯಾಡ್
* ಅಬಕಾರಿ ಕಚೇರಿ
* ಲ್ಯಾಂಡ್‌ಲಿಂಕ್ಸ್ ಪಿನಾಕಲ್ ಎ & ಬಿ ಅಪಾರ್ಟ್‌ಮೆಂಟ್‌ಗಳು

## ಇದನ್ನು   ಸಹ ನೋಡಿ 
* ಕದ್ರಿ, ಮಂಗಳೂರು
* ಬಿಜೈ

ವರ್ಗ:ಮಂಗಳೂರಿನಲ್ಲಿರುವ ಸ್ಥಳಗಳು
ಮುಕ್ಕ

**ಮುಕ್ಕ ಕರಾವಳಿ** ಕರ್ನಾಟಕದ ಉದ್ದಕ್ಕೂ ಅರಬ್ಬಿ ಸಮುದ್ರದ ತೀರದಲ್ಲಿರುವ ಮಂಗಳೂರು ನಗರದ ಉಪನಗರವಾಗಿದೆ. ಇದು ಎನ್ಐಟಿಕೆ,, ಸುರತ್ಕಲ್‌ಗೆ ಉಡುಪಿ ರಾಷ್ಟ್ರೀಯ ಹೆದ್ದಾರಿಗೆ 66 ರ ಉದ್ದಕ್ಕೂ ಇದೆ. ಇದು ಉತ್ತರದಿಂದ ಮಂಗಳೂರು ನಗರಕ್ಕೆ ಹೆಬ್ಬಾಗಿಲು ಮತ್ತು ಶೈಕ್ಷಣಿಕ ಕೇಂದ್ರವಾಗಿದೆ. ಇದು ಒಂದು ಕಾಲದಲ್ಲಿ ಸಣ್ಣ ಪಟ್ಟಣ-ಗ್ರಾಮವಾಗಿತ್ತು ಆದರೆ ಇತ್ತೀಚಿನ ವರ್ಷಗಳಲ್ಲಿ (2010 ರಿಂದ) ಈ ಪ್ರದೇಶವು ಶೈಕ್ಷಣಿಕವಾಗಿ ಮತ್ತು ವಾಣಿಜ್ಯಿಕವಾಗಿ ಅಭಿವೃದ್ಧಿ ಹೊಂದುತ್ತಿದೆ.  ಮುಕ್ಕಾ ಶ್ರೀನಿವಾಸ್ ಕಾಲೇಜ್ ಆಫ್ ಇಂಜಿನಿಯರಿಂಗ್ & ಟೆಕ್ನಾಲಜಿ ಮತ್ತು ಶ್ರೀನಿವಾಸ್ ಇನ್ಸ್ಟಿಟ್ಯೂಟ್ ಆಫ್ ಮೆಡಿಕಲ್ ಸೈನ್ಸಸ್ ಮತ್ತು ರಿಸರ್ಚ್ ಸೆಂಟರ್ ಮತ್ತು ಆಸ್ಪತ್ರೆಯ ಕಾರಣದಿಂದಾಗಿ ಜನಪ್ರಿಯತೆಯನ್ನು ಗಳಿಸಿದೆ

ಅಧಿಕೃತ ಭಾಷೆ ಕನ್ನಡ ಆದರೆ ಇಲ್ಲಿ ಮಾತನಾಡುವ ಮುಖ್ಯ ಭಾಷೆ ತುಳು .

## ಬಾಹ್ಯ ಕೊಂಡಿಗಳು 
* ಪ್ರವಾಸೋದ್ಯಮ

ವರ್ಗ:ಮಂಗಳೂರಿನಲ್ಲಿರುವ ಸ್ಥಳಗಳು
ವರ್ಗ:ಕರ್ನಾಟಕದ ಕಡಲತೀರ
ವಂಶವೃಕ್ಷ (ಕಾದಂಬರಿ)

**ವಂಶವೃಕ್ಷ**ವು  ಕನ್ನಡದ ಜನಪ್ರಿಯ ಬರಹಗಾರ, ತತ್ವಜ್ಞಾನಿ ಮತ್ತು ಚಿಂತಕರಾಗಿರುವ ಎಸ್‌.ಎಲ್ ಭೈರಪ್ಪ ರವರು ಬರೆದ ೧೯೬೫ ರ ಕಾದಂಬರಿ. ಈ ಕಾದಂಬರಿಗೆ ೧೯೬೬ ರಲ್ಲಿ ಕನ್ನಡ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿತು. ಬಿವಿ ಕಾರಂತ್ ಮತ್ತು ಗಿರೀಶ್ ಕಾರ್ನಾಡ್ ನಿರ್ದೇಶಿಸಿದ ಈ ಕಾದಂಬರಿಯನ್ನು ಆಧರಿಸಿದ ಕನ್ನಡ ಚಲನಚಿತ್ರ *ವಂಶ ವೃಕ್ಷ ಕ್ಕೆ* ೧೯ ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ಸಮಾರಂಭದಲ್ಲಿ ಅತ್ಯುತ್ತಮ ಪ್ರಾದೇಶಿಕ ಚಲನಚಿತ್ರ ಮತ್ತು ಅತ್ಯುತ್ತಮ ನಿರ್ದೇಶನಕ್ಕಾಗಿ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯನ್ನು ನೀಡಿ ಗೌರವಿಸಲಾಯಿತು.  ವಂಶವೃಕ್ಷವು ಪ್ರೀತಿ ಮತ್ತು ಅದರ ನಷ್ಟ, ದುರಂತ ಮತ್ತು ವಿಜಯದ ಸೂಕ್ಷ್ಮ ಪರಿಶೋಧನೆಯಾಗಿದೆ. ಆಧ್ಯಾತ್ಮಿಕ, ಐತಿಹಾಸಿಕ ಮತ್ತು ಸಾಂಸ್ಕೃತಿಕ ಒಳನೋಟಗಳೊಂದಿಗೆ ಹೆಣೆದುಕೊಂಡಿದೆ. 

## ಸಾರಾಂಶ 
ವಂಶವೃಕ್ಷ ಕಾದಂಬರಿ ಬದುಕಿನ ಬೇರುಗಳನ್ನು ಶೋಧಿಸುವ ಕೃತಿಯಾಗಿದೆ. ಬದುಕಿನ ಸೂಕ್ಷ್ಮ, ಸಂಕೀರ್ಣ ನೆಲೆಗಳ ಆಳಕ್ಕಿಳಿದು ಪ್ರಖರವಾದ ವೈಚಾರಿಕ, ತಾತ್ತ್ವಿಕ, ಮಾನವೀಯ ಅಂಶಗಳನ್ನು ಸಂವೇದನಾಶೀಲತೆಯಿಂದ ಶೋಧಿಸುವ ಕಾದಂಬರಿಯೇ ವಂಶವೃಕ್ಷ. ಈ ಕಾದಂಬರಿಯಲ್ಲಿ ಆಧ್ಯಾತ್ಮ, ವಿಧವೆಯ ಮರು ವಿವಾಹ, ಪ್ರೀತಿ, ಕಟ್ಟುಪಾಡು ಎಲ್ಲವನ್ನು ಕಾದಂಬರಿಕಾರರು 
ಇಲ್ಲಿ ಚಿತ್ರಿಸಿದ್ದಾರೆ. ೧೯೬೫ ಭಾರತದಲ್ಲಿ ವಿಧವೆಯ ಮರು ವಿವಾಹವೆಂದರೆ ಮೂಗು ಮುರಿಯುತ್ತಿದ್ದರು. ಅಂತಹ ಕಾಲದಲ್ಲಿ ಈ ಕಾದಂಬರಿಯನ್ನು ಬರೆದಿದ್ದಾರೆ. ಇಲ್ಲಿ ಬರುವ ಪಾತ್ರಗಳು ಸಮಾಜದ ಕಟ್ಟು ಪಾಡನ್ನು ಮುರಿದು ಹೊಸ ಜೀವನಕ್ಕೆ ನಾಂದಿ ಹಾಡುತ್ತಾರೆ.  

## ಅನುವಾದ 
ವಂಶವೃಕ್ಷ ಕಾದಂಬರಿಯನ್ನು ತೆಲುಗು, ಮರಾಠಿ, ಹಿಂದಿ, ಉರ್ದು ಮತ್ತು ಇಂಗ್ಲಿಷ್ ಭಾಷೆಗಳಿಗೆ ಅನುವಾದಿಸಲಾಗಿದೆ. 

## ಪ್ರಶಸ್ತಿಗಳು 
* ೧೯೬೬ ರಲ್ಲಿ ಕನ್ನಡ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ 

## ಚಲನಚಿತ್ರ ರೂಪಾಂತರಗಳು 
ಈ ಪುಸ್ತಕವನ್ನು ಎರಡು ಚಲನಚಿತ್ರಗಳಾಗಿ ಮಾಡಲಾಯಿತು. ಕನ್ನಡದಲ್ಲಿ ವಂಶ ವೃಕ್ಷ (೧೯೭೧), ಗಿರೀಶ್ ಕಾರ್ನಾಡ್ ಮತ್ತು ವಿಷ್ಣುವರ್ಧನ್ (ಚೊಚ್ಚಲ ಚಿತ್ರ). ತೆಲುಗಿನಲ್ಲಿ, ವಂಶ ವೃಕ್ಷಂ (೧೯೭೨), ಅನಿಲ್ ಕಪೂರ್ ನಟಿಸಿದ ನಂತರ ಹಿಂದಿಗೆ ಪ್ಯಾರ್ ಕಾ ಸಿಂದೂರ್ (೧೯೮೬) ಆಗಿ ಡಬ್ ಮಾಡಲಾಯಿತು. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* slbhyrappa.in

ವರ್ಗ:ಎಸ್. ಎಲ್. ಭೈರಪ್ಪನವರ ಕೃತಿಗಳು
ವರ್ಗ: ಕನ್ನಡ ಕಾದಂಬರಿಗಳು
ಫಜ್

thumb|ಫ಼್ರೂಟ್ ಫ಼ಜ್
**ಫಜ್** ಸಕ್ಕರೆ, ಬೆಣ್ಣೆ ಮತ್ತು ಹಾಲನ್ನು ಬೆರೆಸಿ ತಯಾರಿಸುವ ಒಂದು ರೀತಿಯ ಮಿಠಾಯಿ. ಇದು 19 ನೇ ಶತಮಾನದ ಅಮೇರಿಕದಲ್ಲಿ ತನ್ನ ಮೂಲವನ್ನು ಹೊಂದಿದೆ ಮತ್ತು ಆ ಕಾಲದ ಮಹಿಳಾ ಕಾಲೇಜುಗಳಲ್ಲಿ ಜನಪ್ರಿಯವಾಗಿತ್ತು. ಫಜ್ ಅದನ್ನು ತಯಾರಿಸಿದ ಪ್ರದೇಶ ಅಥವಾ ದೇಶವನ್ನು ಅವಲಂಬಿಸಿ ವಿವಿಧ ರುಚಿಗಳಲ್ಲಿ ಬರಬಹುದು; ಜನಪ್ರಿಯ ರುಚಿಗಳಲ್ಲಿ ಹಣ್ಣು, ನಟ್, ಚಾಕೊಲೇಟ್ ಮತ್ತು ಕ್ಯಾರಮೆಲ್ ಸೇರಿವೆ.

## ತಯಾರಿಕೆ 
thumb| ಅಮೃತಶಿಲೆಯ ಚಪ್ಪಡಿಯ ಮೇಲೆ ಫಜ್ ಅನ್ನು ತಂಪಾಗಿಸಿ ಅದಕ್ಕೆ ಆಕಾರ ಕೊಡುತ್ತಾರೆ

### ರಚನೆ 
ಅತಿಪರ್ಯಾಪ್ತ ಸಕ್ಕರೆಯ ದ್ರಾವಣದ ಸ್ಫಟಿಕೀಕರಣವನ್ನು ನಿಯಂತ್ರಿಸುವುದು ನಯವಾದ ಫಜ್ ಮಾಡಲು ಮುಖ್ಯವಾಗಿದೆ. ಬಯಸಿದ ಸಮಯಕ್ಕಿಂತ ಮೊದಲು ಹರಳುಗಳು ರೂಪುಗೊಳ್ಳುವಂತೆ ಮಾಡುವುದು ಕಡಿಮೆ, ದೊಡ್ಡ ಸಕ್ಕರೆ ಕಣಗಳಿರುವ ಫಜ್‍ಗೆ ಕಾರಣವಾಗುತ್ತದೆ. ಅಂತಿಮ ರಚನೆಯು ಆಗ ಕಣಕಣವಾಗಿರುತ್ತದೆ, ಇದು ಸಾಮಾನ್ಯವಾಗಿ ಕಡಿಮೆ ಗುಣಮಟ್ಟದ ಫಜ್‍ನ್ನು ಸೂಚಿಸುತ್ತದೆ.

## ವೈವಿಧ್ಯಗಳು 
ಫಜ್ ತಯಾರಿಕೆಯು ವಿವಿಧ ರುಚಿ ಮತ್ತು ಸಂಯೋಜನೀಯಗಳನ್ನು ವಿಕಸನಗೊಳಿಸಿದೆ. ಮೆಚ್ಚಿನ ರುಚಿಗಳು ಸ್ಥಳದಿಂದ ಸ್ಥಳಕ್ಕೆ ಬದಲಾಗುತ್ತವೆ: ಅಮೇರಿಕದಲ್ಲಿ ಚಾಕೊಲೇಟ್ ಪೂರ್ವನಿಯೋಜಿತ ರುಚಿಯಾಗಿದೆ, ಕಡಲೆಕಾಯಿ ಬೆಣ್ಣೆ ಮತ್ತು ಮೇಪಲ್ ಪರ್ಯಾಯವಾಗಿವೆ. ಇದನ್ನು ಕಂದು ಸಕ್ಕರೆಯಿಂದ ತಯಾರಿಸಿದಾಗ, ಇದನ್ನು *ಪೆನೂಚಿ* ಎಂದು ಕರೆಯಲಾಗುತ್ತದೆ ಮತ್ತು ಇದು ಸಾಮಾನ್ಯವಾಗಿ ನ್ಯೂ ಇಂಗ್ಲೆಂಡ್ ಮತ್ತು ದಕ್ಷಿಣ ರಾಜ್ಯಗಳಲ್ಲಿ ಕಂಡುಬರುತ್ತದೆ.

ಯುಕೆಯಲ್ಲಿ, ರಮ್ ಮತ್ತು ಒಣದ್ರಾಕ್ಷಿ, ಘನೀಕರಿಸಿದ ಕೆನೆ ಮತ್ತು ಉಪ್ಪಿರುವ ಕ್ಯಾರಮೆಲ್ ಜನಪ್ರಿಯ ರುಚಿಗಳಾಗಿವೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Science of candy: Fudge , Exploratorium

ವರ್ಗ:ಸಿಹಿ ತಿನಿಸುಗಳು
ಕೆಂಡಸಂಪಿಗೆ (ಧಾರಾವಾಹಿ)

ಕೆಂಡಸಂಪಿಗೆ ಪ್ರಸುತ್ತ ಕಲರ್ಸ್ ಕನ್ನಡದಲ್ಲಿ ಪ್ರಸಾರವಾಗುತ್ತಿರುವ ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿ ಆಗಿದೆ.  ಆಗಸ್ಟ್ ೨೨, ೨೦೨೨ ರಿಂದ ಆರಂಭವಾದ ಈ ಧಾರಾವಾಹಿಯು ಸೋಮವಾರದಿಂದ ಶನಿವಾರದವರೆಗೆ ಸಂಜೆ ೬:೩೦ ಗೆ ಪ್ರಸಾರವಾಗುತ್ತಿದೆ. ಪ್ರೇಕ್ಷಕರು ಕೆಂಡಸಂಪಿಗೆಯನ್ನು ವೂಟ್‌ನಲ್ಲಿ ಯಾವಾಗ ಬೇಕಾದರೂ ವೀಕ್ಷಣೆ ಮಾಡಬಹುದು. ಈ ಧಾರಾವಾಹಿಯನ್ನು ಮೇಘಾ ಶೆಟ್ಟಿ  ನಿರ್ಮಾಣ ಮಾಡುತ್ತಿದ್ದಾರೆ.

## ಕಥೆ
ಕಥಾ ನಾಯಕಿ ಸುಮನ ಬಡಕುಟುಂಬಕ್ಕೆ ಸೇರಿದ ತುಂಬಾ ಸರಳ ವ್ಯಕ್ತಿತ್ವದ ಹುಡುಗಿಯಾಗಿರುತ್ತಾಳೆ. ತನ್ನ ಜೀವನದಲ್ಲಿ ಎಷ್ಟೇ ಕಷ್ಟವಿದ್ದರೂ ತನ್ನ ಕಾಲೋನಿ ಜನರಿಗೆ ಸಹಾಯ ಮಾಡುವುದರಲ್ಲಿ ಮುಂದಿರುತ್ತಾಳೆ. ಹೂ ಮಾರಾಟ ಮಾಡಿ ಜೀವನ ಸಾಗಿಸುತ್ತ ಇರುತ್ತಾಳೆ. ಇನ್ನೊಂದು ಕಡೆ 
ನಾಯಕನಾದ ಕಾರ್ಪೋರೇಟರ್ ತೀರ್ಥಂಕರ ಪ್ರಸಾದ್‍ನಿಗೆ ಶಾಸಕನಾಗುವುದು ಅಗತ್ಯವಾಗಿದೆ. ಅದಕ್ಕಾಗಿ ಸುಮನಾ ಕಾಲೋನಿಯ ಜನರ ಮತದ ಅವಶ್ಯಕತೆ ಇದೆ. ಇದಕ್ಕಾಗಿ ಅಲ್ಲಿನ ಜನರ ನಂಬಿಕೆ ಗಳಿಸಲು ಸುಮನಾಳಿಗೆ ಸಹಾಯ ಮಾಡಲು ಪ್ರಾರಂಭಿಸುತ್ತಾನೆ. 

ಸುಮನಾಳ ತಮ್ಮ ರಾಜೇಶನಿಗೆ ಮುಂಗೋಪ ಹೆಚ್ಚು, ರಾಜೇಶ ಮತ್ತು ಸುಮನಾ ನೇರವಾಗಿ ಮಾತಾನಾಡುವುದಿಲ್ಲ. ರಾಜೇಶ ತೀರ್ಥನ ಬಳಿ ಕೆಲಸ ಮಾಡುತ್ತಾ ಇರುತ್ತಾನೆ. ಒಂದು ದಿನ ಹೀಗೆ ಪಕ್ಷದ ಪ್ತ್ರತಿಭಟನೆಯಲ್ಲಿ ಬಾಗಿಯಾಗುತ್ತಾನೆ. ಅಲ್ಲ್ಲಿ ನಾಟಕ ಮಾಡಲು ಹೋಗಿ ನಿಜವಾಗಿಯು ಪೆಟ್ರೋಲ್ ಹಚ್ಚಿಕೊಂಡು ಸಾಯುತ್ತಾನೆ. 
ಕಾಲೋನಿ ಜನರ ಕೋಪವನ್ನು ತಣಿಸಲು ನಾಯಕ ಸಾಮೂಹಿಕ ಮದುವೆ ಮಾಡುತ್ತೇನೆ ಎಂದು ಹೇಳುತ್ತಾನೆ. ಅಲ್ಲಿ ಸುಮನಾಳ ಮದುವೆ ಮಾಡಲು ನಿಶ್ಚಯಿಸುತ್ತಾನೆ. ಆದರೆ, ಸುಮನಾಳನ್ನು ಮದುವೆಯಾಗುವ ಗಂಡು ಓಡಿ ಹೋಗುತ್ತಾನೆ. ತನ್ನ ಪ್ರತಿಷ್ಟೆಯನ್ನು ಉಳಿಸಿಕೊಳ್ಳಲು ಮತ್ತು ಕಾಲೋನಿಯವರ ನಂಬಿಕೆ ಗಳಿಸಲು ಸುಮನಾಳನ್ನು ತಾನೇ ಮದುವೆಯಾಗುತ್ತಾನೆ. 
ಮದುವೆಯ ನಂತರ ತನ್ನ ಗಂಡನ ಮನೆಯಲ್ಲಿ ಸುಮನಾ ಹೇಗೆ ಬದುಕುತ್ತಾಳೆ, ಗಂಡನ ಮನೆಯವರ ತಿರಸ್ಕಾರವನ್ನು ಹೇಗೆ ಸಹಿಸಿಕೊಂಡು ಬದುಕುತ್ತಾಳೆ ಎಂಬುವುದರ ಮೇಲೆ ಕಥೆ ನಿರ್ಧಾರವಾಗಿದೆ.

## ಕಲಾವಿದರು
#### ಮುಖ್ಯ ಪಾತ್ರದಲ್ಲಿ
* ಮಧುಮಿತ: ಕಥಾ ನಾಯಕಿಯಾಗಿ ಸುಮನಾಳ ಪಾತ್ರದಲ್ಲಿ. ರಾಜೇಶನ ಅಕ್ಕ ಮತ್ತು ತೀರ್ಥನಾ ಹೆಂಡತಿಯಾಗಿ
**ಕಾವ್ಯ ಶೈವ: ಸುಮನಾಳಾಗಿ (ಪಾತ್ರದಾರಿ ಬದಲಾಗುವ ಮುಂಚೆ)
*ಆಕಾಶ್ : ಕಥಾ ನಾಯಕ ತೀರ್ಥಂಕರ್ ಪ್ರಸಾದ್ ಪಾತ್ರದಲ್ಲಿ. ಕೇಶವಾ ಪ್ರಸಾದ್ ಮಗನಾಗಿ, ಸುಮನಾಳಾ ಗಂಡನಾಗಿ. 
*ಅಮೃತ ರಾಮ್‌ಮೂರ್ತಿ: ಖಳನಾಯಕಿ ಸಾಧಾನ ಪಾತ್ರದಲ್ಲಿ. ಕೇಶವ ಪ್ರಸಾದ್ ದೊಡ್ಡ ಸೊಸೆಯಾಗಿ, ತೀರ್ಥನಾ ಅತ್ತಿಗೆಯಾಗಿ. 

#### ಪೋಷಕ ಪಾತ್ರದಲ್ಲಿ
*ಸುನೀಲ್: ರಾಜೇಶ್‌ನಾಗಿ, ಸುಮನಾಳ ತಮ್ಮನಾಗಿ
*ದೊಡ್ಡಣ್ಣ: ಕೇಶವಾ ಪ್ರಸಾದ್ ಪಾತ್ರಾದಲ್ಲಿ. ತೀರ್ಥನಾ ತಂದೆಯಾಗಿ.
*ನಿಸರ್ಗ ಮಂಜುನಾಥ್: ಜಾಹ್ನವಿ ಪಾತ್ರದಲ್ಲಿ. ಕೇಶವ ಪ್ರಸಾದ್ ಮಗಳಾಗಿ, ತೀರ್ಥನಾ ತಂಗಿಯಾಗಿ.
*ಚೈತ್ರ ರಾವ್ ಸಚಿನ್: ಕಾತ್ಯಾಯನಿ ಪಾತ್ರದಲ್ಲಿ. ಕೇಶವಾ ಪ್ರಸಾದ್ ಸೋದರಿಯಾಗಿ.

## ಉಲ್ಲೇಖಗಳು
ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ
ವರ್ಗ:ಕನ್ನಡ ಧಾರಾವಾಹಿ
ಜೆನ್ನಿಫರ್ ಲಾರೆನ್ಸ್

**ಜೆನ್ನಿಫರ್ ಶ್ರಾಡರ್ ಲಾರೆನ್ಸ್** ಒಬ್ಬ ಅಮೇರಿಕನ್ ನಟಿ. ಅವರು ೨೦೧೫ ಮತ್ತು ೨೦೧೬ ರಲ್ಲಿ ವಿಶ್ವದ ಅತಿ ಹೆಚ್ಚು ಗಳಿಕೆ ಮಾಡಿದ ನಟಿ.

## ಆರಂಭಿಕ ಜೀವನ 
ಜೆನ್ನಿಫರ್ ಶ್ರಾಡರ್ ಲಾರೆನ್ಸ್ ಅವರು ಆಗಸ್ಟ್ ೧೫, ೧೯೯೦ ರಂದು ಯು.ಎಸ್.ಎ ಯಲ್ಲಿನ ಇಂಡಿಯನ್ ಹಿಲ್ಸ್, ಕೆಂಟುಕಿ ಯಲ್ಲಿ ಜನಿಸಿದರು. ಅವರು ೧೪ ನೇ ವಯಸ್ಸಿನಲ್ಲಿ ವೇದಿಕೆಯಲ್ಲಿ ನಟಿಸಲು ಪ್ರಾರಂಭಿಸಿದರು. ಲಾರೆನ್ಸ್ ಅದೇ ವರ್ಷ ಸಿಲ್ವರ್ ಲೈನಿಂಗ್ಸ್ ಪ್ಲೇಬುಕ್ ನಲ್ಲಿ ನಟಿಸಿದರು, ಅದಕ್ಕಾಗಿ ಅವರಿಗೆ ಅತ್ಯುತ್ತಮ ನಟನೆಗೆ ಆಸ್ಕರ್ ಪ್ರಶಸ್ತಿ ದೊರಕಿತು. ೨೦೧೬ ರಲ್ಲಿ, ಲಾರೆನ್ಸ್ ರೊಮ್ಯಾಂಟಿಕ್ ವೈಜ್ಞಾನಿಕ ಕಾಲ್ಪನಿಕ ಚಲನಚಿತ್ರ ಪ್ಯಾಸೆಂಜರ್ಸ್ ನಲ್ಲಿ ನಟಿಸಿದರು. ಅವರು ೨೦೧೮ ರಲ್ಲಿ ರೆಡ್ ಸ್ಪ್ಯಾರೋ ಎಂಬ ಥ್ರಿಲ್ಲರ್ ಚಲನಚಿತ್ರದಲ್ಲಿ ನಟಿಸಿದರು.

## ವೈಯಕ್ತಿಕ ಜೀವನ 
೨೦೧೪ ರಲ್ಲಿ, ಜೆನ್ನಿಫರ್ ಲಾರೆನ್ಸ್ ಮತ್ತು ಹಲವಾರು ಇತರ ಮಹಿಳಾ ಸೆಲೆಬ್ರಿಟಿಗಳ ಡಜನ್ಗಟ್ಟಲೆ ನಗ್ನ ಫೋಟೋಗಳು ಮತ್ತು ವೀಡಿಯೊಗಳು ಇಂಟರ್ನೆಟ್ನಲ್ಲಿ ಸೋರಿಕೆಯಾದವು. ಇದರ ಕುರಿತು ತಮ್ಮ ಮೇಲೆ ಸಾಮೂಹಿಕ ಅತ್ಯಾಚಾರ ನಡೆದಂತೆ ಅನಿಸುತ್ತಿದೆ ಎಂದು ಹೇಳಿದ್ದಾರೆ. ಸೋರಿಕೆಯು 'ಲೈಂಗಿಕ ಅಪರಾಧ' ಮತ್ತು 'ಲೈಂಗಿಕ ಹಿಂಸೆ' ಎಂದು ಜೆನ್ನಿಫರ್ ಪತ್ರಿಕೆಯೊಂದಕ್ಕೆ ತಿಳಿಸಿದ್ದಾರೆ.

೨೦೧೮ ರಲ್ಲಿ, ಲಾರೆನ್ಸ್ ಆರ್ಟ್ ಗ್ಯಾಲರಿ ನಿರ್ದೇಶಕ ಕುಕ್ ಮರೋನ್ ಜೊತೆ ಡೇಟಿಂಗ್ ಮಾಡಲು ಪ್ರಾರಂಭಿಸಿದರು.  ಫೆಬ್ರವರಿ ೨, ೨೦೧೯ ರಲ್ಲಿ ನಿಶ್ಚಿತಾರ್ಥ ಮತ್ತು ಅದೇ ವರ್ಷದ ಅಕ್ಟೋಬರ್‌ನಲ್ಲಿ ವಿವಾಹವಾದರು.

## ಚಲನಚಿತ್ರಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* 

ವರ್ಗ:೧೯೯೦ ಜನನ
ವರ್ಗ:ಚಲನಚಿತ್ರ ನಟಿಯರು
ಅದ್ನಾನಿಗಳು

**ಅದ್ನಾನಿಗಳು** (ಅರಬ್ಬಿ:  ಆಂಗ್ಲ: ) — ಇಷ್ಮಾಯೇಲಿ ಅರಬ್ಬರ ಬುಡಕಟ್ಟು ಒಕ್ಕೂಟಕ್ಕೆ ಸೇರಿದ, ಅಬ್ರಹಾಮರ ಮಗ ಇಷ್ಮಾಯೇಲ್‌ರ ವಂಶದ ಅದ್ನಾನ್ ಬಿನ್ ಉದದ್‌ರ ಸಂತತಿಗಳು. ಇವರನ್ನು *ಅದ್ನಾನ್‌ರ ಸಂತತಿಗಳು* ಎಂದು ಕೂಡ ಕರೆಯಲಾಗುತ್ತದೆ. ಮುಹಮ್ಮದ್ ಪೈಗಂಬರ್ ಈ ಸಂತತಿಯಲ್ಲಿ ಸೇರಿದ ಕುರೈಷ್ ಬುಡಕಟ್ಟಿನ ಬನೂ ಹಾಶಿಂ ಗೋತ್ರದವರಾಗಿದ್ದಾರೆ.

## ಇತಿಹಾಸ 
ಅರಬ್ ಐತಿಹ್ಯದ ಪ್ರಕಾರ, ಅರಬ್ಬರನ್ನು ಮೂರು ವಿಭಾಗಗಳಾಗಿ ವಿಂಗಡಿಸಲಾಗಿದೆ.

* **ನಾಶವಾದ ಅರಬ್ಬರು:** ಇವರು ಸಂಪೂರ್ಣ ನಾಶವಾಗಿದ್ದು ಇವರ ಬಗ್ಗೆ ಹೆಚ್ಚಿನ ಮಾಹಿತಿಗಳಿಲ್ಲ.
* **ಅರಬ್ಬೀಕರಣಗೊಂಡ ಅರಬ್ಬರು:** ಇವರನ್ನು *ಉತ್ತರ ಅರೇಬಿಯಾದವರು* ಎಂದು ಕೂಡ ಕರೆಯಲಾಗುತ್ತದೆ. ಇವರು ಅಬ್ರಹಾಮರ ಮಗ ಇಷ್ಮಾಯೇಲ್‌ರ ವಂಶದವರು. ಅದ್ನಾನಿಗಳು ಈ ವಿಭಾಗದಲ್ಲಿ ಸೇರುತ್ತಾರೆ.
* ಮೂಲ ಅರಬ್ಬರು: ಇವರನ್ನು ದಕ್ಷಿಣ ಅರೇಬಿಯಾದವರು ಎಂದು ಕೂಡ ಕರೆಯಲಾಗುತ್ತದೆ. ಕಹ್ತಾನಿಗಳು ಈ ವಿಭಾಗದಲ್ಲಿ ಸೇರುತ್ತಾರೆ. ಇವರು ಹೂದ್‌ರ ಸಂತತಿಗಳೆಂದು ಹೇಳಲಾಗುತ್ತದೆ.

## ಇದನ್ನೂ ನೋಡಿ 
* ಇಸ್ಲಾಮೀ ಪೂರ್ವ ಅರೇಬಿಯಾ
* ನಾಶವಾದ ಅರಬ್ಬರು

ವರ್ಗ:ಅರಬ್ಬರು
ವರ್ಗ:ಇಸ್ಲಾಂ ಧರ್ಮ
ನಿಝಾರ್

**ನಿಝಾರ್ ಬಿನ್ ಮಅದ್ದ್** (ಅರಬ್ಬಿ: ) ― ಕುರೈಷ್ ಸೇರಿದಂತೆ ಉತ್ತರ ಅರೇಬಿಯಾದ ಹೆಚ್ಚಿನ ಅರಬ್ ಬುಡಕಟ್ಟುಗಳ ಪಿತಾಮಹ. ಮುಹಮ್ಮದ್ ಪೈಗಂಬರರ ಪೂರ್ವಜರಲ್ಲಿ ಒಬ್ಬರು. ಇವರ ಸಂತತಿಗಳನ್ನು *ಬನೂ ನಿಝಾರ್* ಅಥವಾ *ನಿಝಾರಿಯ್ಯ* (ನಿಝಾರಿಗಳು) ಎಂದು ಕರೆಯಲಾಗುತ್ತದೆ.

## ವಂಶ 
ನಿಝಾರ್‌ರ ತಂದೆ ಮಅದ್ದ್ ಬಿನ್ ಅದ್ನಾನ್. ತಾಯಿ ಮುಆನ ಬಿಂತ್ ಜಹ್ಲ. ಈಕೆ ದಕ್ಷಿಣ ಅರೇಬಯಾದ ಬುಡಕಟ್ಟುಗಳಲ್ಲಿ ಒಂದಾದ ಜುರ್ಹುಮ್ ಬುಡಕಟ್ಟಿಗೆ ಸೇರಿದವಳು. ಇವರ ಮಕ್ಕಳಲ್ಲಿ ರಬೀಅ, ಮುದರ್, ಅನ್ಮಾರ್ ಮತ್ತು ಇಯಾದ್ ಪ್ರಮುಖರು. ನಿಝಾ‌ರ್‌ರ ನಾಲ್ಕು ಮಕ್ಕಳ ಬಗ್ಗೆ ಮತ್ತು ಅವರ ತಂದೆ ಮಅದ್ದ್‌ರ ಬಗ್ಗೆ ಪ್ರಾಚೀನ ಅರಬ್ ಐತಿಹ್ಯ ಹಾಗೂ ಕಾವ್ಯಗಳಲ್ಲಿ ಯಥೇಷ್ಟ ಉಲ್ಲೇಖಗಳಿವೆಯಾದರೂ, ನಿಝಾರ್‌ರ ಬಗ್ಗೆ ಉಲ್ಲೇಖಗಳಿರುವುದು ಬಹಳ ಅಪರೂಪ. ಕ್ರಿ.ಶ. 684 ರಲ್ಲಿ ನಡೆದ ಮರ್ಜ್ ರಾಹಿತ್ ಕದನದ ನಂತರ ನಿಝಾರ್ ಎಂಬ ಹೆಸರು ವಂಶೀಯವಾಗಿ ಮತ್ತು ರಾಜಕೀಯವಾಗಿ ಹೆಚ್ಚು ಚಲಾವಣೆಯಾಗತೊಡಗಿತು. ಏಕೆಂದರೆ ಇದು ಉತ್ತರ ಅರಬ್ಬರು (ಅದ್ನಾನಿಗಳು) ಮತ್ತು ದಕ್ಷಿಣ ಅರಬ್ಬರ (ಕಹ್ತಾನಿಗಳು) ನಡುವೆ ವೈರವನ್ನು ಹುಟ್ಟುಹಾಕಿದ ಕದನ. *ಇಬ್ನಾ ನಿಝಾರ್* (ನಿಝಾರರ ಇಬ್ಬರು ಮಕ್ಕಳು) ಎಂಬ ಹೆಸರು ಉತ್ತರ ಅರೇಬಿಯಾದ ರಬೀಅ ಮತ್ತು ಮುದರ್ (ಕೈಸ್ ಐಲಾನ್) ಎಂಬ ಎರಡು ದೊಡ್ಡ ಬುಡಕಟ್ಟುಗಳನ್ನು ಸೂಚಿಸುತ್ತದೆ. ಇವರು ನಿಝಾರ್‌ರ ಇಬ್ಬರು ಮಕ್ಕಳ ಸಂತತಿಗಳು. ಆದರೆ ಇನ್ನಿಬ್ಬರು ಮಕ್ಕಳಾದ ಅನ್ಮಾರ್ ಮತ್ತು ಇಯಾದ್‌ರ ಸಂತತಿಗಳ ಬಗ್ಗೆ ಹೆಚ್ಚಿನ ಉಲ್ಲೇಖಗಳಿಲ್ಲ.

## ಉಲ್ಲೇಖಗಳು 
ವರ್ಗ:ಇಸ್ಲಾಂ ಧರ್ಮ
ವರ್ಗ:ಅರಬ್ಬರು
ವರ್ಗ:ಮುಹಮ್ಮದ್‌ರ ಪೂರ್ವಜರು
ಲಕ್ಷಣ (ಟಿವಿ ಸರಣಿ)

***ಲಕ್ಷಣ*** ಎಂಬುದು ಕನ್ನಡ ಭಾಷೆಯಲ್ಲಿನ ಭಾರತೀಯ ದೈನಂದಿನ ಧಾರಾವಾಹಿಯಾಗಿದೆ. ಇದು 9 ಆಗಸ್ಟ್ 2021 ರಿಂದ 7 ಅಕ್ಟೋಬರ್ 2023ರವೆಗೆ  ಕಲರ್ಸ್ ಕನ್ನಡದಲ್ಲಿ ಪ್ರಸಾರವಾಯಿತು. ಇದರಲ್ಲಿ ಜಗನಾಥ್, ಸಿ, ವಿಜಯಲಕ್ಷ್ಮಿ ಮತ್ತು ಸುಕೃತಾ ನಾಗ್ ಮುಖ್ಯ ಭೂಮಿಕೆಯಲ್ಲಿದ್ದಾರೆ. ಕಾರ್ಯಕ್ರಮವು ವೂಟ್ ನಲ್ಲಿಯೂ ಸಹ ಪ್ರೀಮಿಯರ್ ಆಗುತ್ತದೆ.

## ಸಾರಾಂಶ 
23 ವರ್ಷಗಳ ಹಿಂದೆ ಆಸ್ಪತ್ರೆಯಲ್ಲಿ ವೈದ್ಯೆ ತುಳಸಿ ವಿನಿಮಯ ಮಾಡಿಕೊಂಡ ನಕ್ಷತ್ರ ಮತ್ತು ಶ್ವೇತಾ ಎಂಬ ಇಬ್ಬರು ಹುಡುಗಿಯರ ಜೀವನದ ಸುತ್ತ ಕಥೆ ಸುತ್ತುತ್ತದೆ. ನಕ್ಷತ್ರಾ ಕಂದು ಬಣ್ಣದ ಹುಡುಗಿಯಾಗಿದ್ದು, ಕುಟುಂಬದ ದೈನಂದಿನ ಖರ್ಚುಗಳನ್ನು ಪೂರೈಸಲು ಶ್ರಮಿಸುತ್ತಾಳೆ. ಅವಳ ತಂದೆ ತುಕಾರಾಮ ಮತ್ತು ಅವನ ತಾಯಿ ಅವಳನ್ನು ಮಗಳು ಮತ್ತು ಮೊಮ್ಮಗಳು ಎಂದು ಸ್ವೀಕರಿಸಲಿಲ್ಲ ಏಕೆಂದರೆ ಅವಳು ನ್ಯಾಯಯುತವಾಗಿಲ್ಲ. ಅವನು ಮತ್ತು ಅವನ ಹೆಂಡತಿ ಜಯಾ ಚೆಂದದ ಮೈಬಣ್ಣ ಮತ್ತು ಅವಳು ಕಪ್ಪು ಮೈಬಣ್ಣದಲ್ಲಿರುವುದರಿಂದ ನಕ್ಷತ್ರ ತನ್ನ ಮಗಳಲ್ಲ ಎಂದು ಅವನು ಭಾವಿಸುತ್ತಾನೆ. ಎಂ ಪೀ ಆರ್ ಫುಡ್ಸ್ ಮಾಲೀಕ ಭೂಪತಿ ಮತ್ತು S/O ಶಕುಂತಲಾ ದೇವಿ ಅವರು ನಕ್ಷತ್ರ ಅವರ ಮನೆಯಲ್ಲಿ ಬಾಡಿಗೆಗೆ PG ಅತಿಥಿಯಾಗಿ ಅವರ ನೈಜ ಗುರುತನ್ನು ಬಹಿರಂಗಪಡಿಸುತ್ತಿದ್ದಾರೆ. ಟಿವಿ ಆ್ಯಂಕರ್ ಆಗುವ ಕನಸು ಹೊತ್ತಿರುವ ನಕ್ಷತ್ರಾ ಅವರ ಸ್ಕಿನ್ ಟೋನ್ ಆಂಕರ್‌ನ ಅವಶ್ಯಕತೆಗಳಿಗೆ ಹೊಂದಿಕೆಯಾಗುವುದಿಲ್ಲ ಎಂದು ಹಿಂದೆ ತಳ್ಳಲಾಗಿದೆ. ಅಂತಿಮವಾಗಿ ಅವಳು ಆರ್‌ಜೆ ಆಗಿ ಕೆಲಸ ಮಾಡಲು ನಿರ್ವಹಿಸುತ್ತಾಳೆ, ಅಲ್ಲಿ ಅವಳು ಧ್ವನಿ ಮಾತ್ರ, ಆದರೆ ಶ್ವೇತಾ ಕಾರ್ಯಕ್ರಮದ ಮುಖ. ಶ್ವೇತಾಳದ್ದು ಎಂದು ನಂಬುವಾಗ ಭೂಪತಿ ಅವಳ ಧ್ವನಿಯನ್ನು ಪ್ರೀತಿಸಿದಾಗ ತೊಂದರೆ ಪ್ರಾರಂಭವಾಗುತ್ತದೆ. ನಕ್ಷತ್ರ ಮತ್ತು ಶ್ವೇತಾ ತಮ್ಮ ನಿಜವಾದ ಪೋಷಕರನ್ನು ಹೇಗೆ ಭೇಟಿಯಾಗುತ್ತಾರೆ ಮತ್ತು ಭೂಪತಿ ಹೇಗೆ ನಕ್ಷತ್ರಳನ್ನು ಪ್ರೀತಿಸುತ್ತಾರೆ ಎಂಬುದು ಕಥೆಯ ಉಳಿದ ಭಾಗವಾಗಿದೆ.

## ಪಾತ್ರವರ್ಗ 
### ಮುಖ್ಯ 
* ಜಗನಾಥ. ಸಿ ಭೂಪತಿಯಾಗಿ: MPR ಫುಡ್ಸ್‌ನ CEO; ಶಕುಂತಲಾ ದೇವಿಯ 3ನೇ ಮಗ
* ವಿಜಯಲಕ್ಷ್ಮಿ ನಕ್ಷತ್ರವಾಗಿ: ಮುಸ್ಸಂಜೆಯ ಸುಂದರಿ
* ಸುಕೃತಾ ನಾಗ್ ಶ್ವೇತಾ ಪಾತ್ರದಲ್ಲಿ: SFM ನ ಮಾಲೀಕರು
* ವೈಷ್ಣವಿಯಾಗಿ ವೈಷ್ಣವಿ ಗೌಡ

* ಶಕುಂತಲಾ ದೇವಿಯಾಗಿ ಸುಧಾ ಬೆಳವಾಡಿ : ಎಂ ಪಿ ಆರ್ ಆಹಾರಗಳ ಮಾಲೀಕರು; ಶೌರ್ಯ, ಪೃಥ್ವಿ, ಭೂಪತಿ, ಮೌರ್ಯನ ತಾಯಿ
* ರಾಯ್ಕಾಟ್. ತುಕಾರಾಂ ಆಗಿ ಎಸ್, ನಕ್ಷತ್ರ / ಶ್ವೇತಾ ಮತ್ತು ಶ್ರುಷ್ಟಿಯ ತಂದೆಯ ಪಾತ್ರವನ್ನು ನಿರ್ವಹಿಸುವ ನಕಾರಾತ್ಮಕ ಪಾತ್ರ.
* ಭಾಗ್ಯಶ್ರೀ ರಾವ್ ಜಯ ಸೃಷ್ಟಿಯಾಗಿ, ನಕ್ಷತ್ರ/ಶ್ವೇತಾಳ ತಾಯಿ
* ಡಾ ತುಳಸಿ ಪಾತ್ರದಲ್ಲಿ ಅರ್ಚನಾ ಉಡುಪ : ಇವರು 23 ವರ್ಷಗಳ ಹಿಂದೆ ನಕ್ಷತ್ರ ಮತ್ತು ಶ್ವೇತಾರನ್ನು ವಿನಿಮಯ ಮಾಡಿಕೊಂಡಿದ್ದಾರೆ
* ಶೌರ್ಯನಾಗಿ ಸಚ್ಚಿನ್ ತಿಮ್ಮಯ್ಯ: ಭೂಪತಿಯ 1ನೇ ಅಣ್ಣ; ಶಕುಂತಲಾ ದೇವಿಯ 1ನೇ ಮಗ
* ಮಯೂರಿಯಾಗಿ ರಶ್ಮಿ: ಭೂಪತಿಯ 1ನೇ ಅತ್ತಿಗೆ; ಶೌರ್ಯನ ಹೆಂಡತಿ; ಶಕುಂತಲಾ ದೇವಿಯ 1ನೇ ಸೊಸೆ
* ಜೀವಿಕಾ ಶೌರ್ಯ ಮತ್ತು ಮಯೂರಿಯ ಮಗಳಾಗಿ
* ಪೃಥ್ವಿಯಾಗಿ ಕ್ರಿಶ್: ಭೂಪತಿಯ 2ನೇ ಅಣ್ಣ; ಶಕುಂತಲಾ ದೇವಿಯ 2ನೇ ಮಗ
* ಮೌರ್ಯ ಪಾತ್ರದಲ್ಲಿ ಅಭಿಷೇಕ್ ಶ್ರೀಕಾಂತ್ : ಶಕುಂತಲಾ ದೇವಿಯ ಕಿರಿಯ ಮಗ
* ಶೀರ್ಲಿಯಾಗಿ ಸಾರಾ: ಭೂಪತಿಯ 2ನೇ ಹಿರಿಯ ಅತ್ತಿಗೆ; ಪೃಥ್ವಿಯ ಪತ್ನಿ; ಶಕುಂತಲಾ ದೇವಿಯ 2ನೇ ಸೊಸೆ
* ಜೆಕೆ ಮೈಸೂರು ಮುನ್ನಾ ಶಕುಂತಲಾ ದೇವಿಯಾಗಿ ಸಹಕರಿಸಿದರು
* ಕೀರ್ತಿ ಭಾನು ಚಂದ್ರಶೇಖರ್ (CS) ನಕ್ಷತ್ರ/ಶ್ವೇತಾಳ ತಂದೆಯಾಗಿ
* ಆರತಿ ನಕ್ಷತ್ರ/ಶ್ವೇತಾಳ ತಾಯಿಯಾಗಿ ದೀಪಾ ಅಯ್ಯರ್
* ಭಾರ್ಗವಿ ನಕ್ಷತ್ರ/ಶ್ವೇತಾಳ ಚಿಕ್ಕಮ್ಮನಾಗಿ ಪ್ರಿಯಾ ಶತಶರ್ಮನ್
* ಮಿಲ್ಲಿ ಪಾತ್ರದಲ್ಲಿ ಶ್ರುತಿ ರಮೇಶ್: ಶ್ವೇತಾ ಅವರ ಮ್ಯಾನೇಜರ್
* ಉಮಾ ದೀಕ್ಷಿತ್ ಸೀತಾಲಕ್ಷ್ಮಿ ತುಕಾರಾಂ ಅವರ ತಾಯಿ ನಕ್ಷತ್ರ/ಶ್ವೇತಾ ಅವರ ಅಜ್ಜಿಯಾಗಿ
* ಸೃಷ್ಟಿಯಾಗಿ ಅಶ್ವಿನಿ: ನಕ್ಷತ್ರದ ಸಹೋದರಿ; ತುಕಾರಾಂ ಅವರ ಮಗಳು
* ಸೃಷ್ಟಿ ಮಗನಾಗಿ ಅನುಪ್

## ಡಬ್ ಮಾಡಿದ ಆವೃತ್ತಿಗಳು 
## ಉತ್ಪಾದನೆ 
ಧಾರಾವಾಹಿಗಳಿಗೆ ಸ್ವಲ್ಪ ವಿರಾಮದ ನಂತರ ನಟ ಜಗನಾಥ್ ನಿರ್ಮಾಪಕ ಮತ್ತು ನಟನಾಗಿ ಪುನರಾಗಮನವನ್ನು ಈ ಕಾರ್ಯಕ್ರಮವು ಗುರುತಿಸುತ್ತದೆ.  ಬೆಂಗಳೂರು ಮತ್ತು ಸುತ್ತಮುತ್ತ ಈ ಕಾರ್ಯಕ್ರಮದ ಚಿತ್ರೀಕರಣ ನಡೆಯುತ್ತಿದೆ. ಕಾರ್ಯಕ್ರಮದ ಕೆಲವು ಸಂಚಿಕೆಗಳನ್ನು ಬೆಂಗಳೂರಿನ ಹೊರವಲಯದಲ್ಲಿ ಚಿತ್ರೀಕರಿಸಲಾಗಿದೆ.

## ಉಲ್ಲೇಖಗಳು 
ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ
ವರ್ಗ:ಕನ್ನಡ ಧಾರಾವಾಹಿ
ಓವರ್-ದಿ-ಟಾಪ್ ಮಾಧ್ಯಮ ಸೇವೆ

**ಓವರ್-ದಿ-ಟಾಪ್** ( **ಓಟಿಟಿ** ) **ಮಾಧ್ಯಮ ಸೇವೆಯು** ಇಂಟರ್ನೆಟ್ ಮೂಲಕ ವೀಕ್ಷಕರಿಗೆ ನೇರವಾಗಿ ನೀಡಲಾಗುವ ಮಾಧ್ಯಮ ಸೇವೆಯಾಗಿದೆ. ಓಟಿಟಿ ಕೇಬಲ್, ಪ್ರಸಾರ, ಮತ್ತು ಉಪಗ್ರಹ ದೂರದರ್ಶನ ವೇದಿಕೆಗಳನ್ನು ಬೈಪಾಸ್ ಮಾಡುತ್ತದೆ: ಸಾಂಪ್ರದಾಯಿಕವಾಗಿ ಅಂತಹ ವಿಷಯದ ನಿಯಂತ್ರಕರು ಅಥವಾ ವಿತರಕರಾಗಿ ಕಾರ್ಯನಿರ್ವಹಿಸುವ ಕಂಪನಿಗಳ ಪ್ರಕಾರಗಳು. ನೋ-ಕ್ಯಾರಿಯರ್ ಸೆಲ್‌ಫೋನ್‌ಗಳನ್ನು ವಿವರಿಸಲು ಸಹ ಇದನ್ನು ಬಳಸಲಾಗುತ್ತದೆ, ಇದಕ್ಕಾಗಿ ಎಲ್ಲಾ ಸಂವಹನಗಳನ್ನು ಡೇಟಾದಂತೆ ಚಾರ್ಜ್ ಮಾಡಲಾಗುತ್ತದೆ, ಏಕಸ್ವಾಮ್ಯದ ಸ್ಪರ್ಧೆಯನ್ನು ತಪ್ಪಿಸುವುದು ಅಥವಾ ಇತರ ಕರೆ ವಿಧಾನಗಳನ್ನು ಬದಲಾಯಿಸುವ ಎರಡೂ ಸೇರಿದಂತೆ ಈ ರೀತಿಯಲ್ಲಿ ಡೇಟಾವನ್ನು ರವಾನಿಸುವ ಫೋನ್‌ಗಳಿಗಾಗಿ ಅಪ್ಲಿಕೇಶನ್‌ಗಳು

ಈ ಪದವು ಚಂದಾದಾರಿಕೆ -ಆಧಾರಿತ ವೀಡಿಯೊ ಆನ್ ಡಿಮ್ಯಾಂಡ್  ಸೇವೆಗಳಿಗೆ ಸಮಾನಾರ್ಥಕವಾಗಿದೆ, ಅದು ಚಲನಚಿತ್ರ ಮತ್ತು ದೂರದರ್ಶನ ವಿಷಯಕ್ಕೆ ಪ್ರವೇಶವನ್ನು ನೀಡುತ್ತದೆ (ವಿಷಯ ಮಾಲೀಕರಿಂದ ಹಕ್ಕುಗಳನ್ನು ಪಡೆದಿರುವ ಅಸ್ತಿತ್ವದಲ್ಲಿರುವ ಪ್ರದರ್ಶನಗಳು ಮತ್ತು ಚಲನಚಿತ್ರಗಳು ಸೇರಿದಂತೆ, ಹಾಗೆಯೇ ನಿರ್ದಿಷ್ಟವಾಗಿ ಉತ್ಪಾದಿಸಲಾದ ಮೂಲ ವಿಷಯ. ಸೇವೆ).

ಓವರ್-ದಿ-ಟಾಪ್ ಸೇವೆಗಳನ್ನು ಸಾಮಾನ್ಯವಾಗಿ ವೈಯಕ್ತಿಕ ಕಂಪ್ಯೂಟರ್‌ಗಳಲ್ಲಿನ ವೆಬ್‌ಸೈಟ್‌ಗಳ ಮೂಲಕ ಮತ್ತು ಮೊಬೈಲ್ ಸಾಧನಗಳಲ್ಲಿನ ಅಪ್ಲಿಕೇಶನ್‌ಗಳ ಮೂಲಕ ( ಸ್ಮಾರ್ಟ್‌ಫೋನ್‌ಗಳು ಮತ್ತು ಟ್ಯಾಬ್ಲೆಟ್‌ಗಳು ), ಡಿಜಿಟಲ್ ಮೀಡಿಯಾ ಪ್ಲೇಯರ್‌ಗಳು ( ವೀಡಿಯೋ ಗೇಮ್ ಕನ್ಸೋಲ್‌ಗಳು ಸೇರಿದಂತೆ) ಅಥವಾ ಇಂಟಿಗ್ರೇಟೆಡ್ ಸ್ಮಾರ್ಟ್ ಟಿವಿ ಪ್ಲಾಟ್‌ಫಾರ್ಮ್‌ಗಳೊಂದಿಗೆ ಟೆಲಿವಿಷನ್‌ಗಳ ಮೂಲಕ ಪ್ರವೇಶಿಸಲಾಗುತ್ತದೆ.

ಡಿಸ್ನಿಯ ಭಾರತೀಯ ವೀಡಿಯೊ ಸ್ಟ್ರೀಮಿಂಗ್ ಪ್ಲಾಟ್‌ಫಾರ್ಮ್ ಹಾಟ್‌ಸ್ಟಾರ್‌ನಿಂದ ಏಕಕಾಲದಲ್ಲಿ ಓಟಿಟಿ ಈವೆಂಟ್ ಅನ್ನು ವೀಕ್ಷಿಸುವ ಬಳಕೆದಾರರ ದಾಖಲೆಯನ್ನು 18.6 ಮಿಲಿಯನ್‌ಗೆ ಹೊಂದಿಸಲಾಗಿದೆ.

**ಓಟಿಟಿ ಸಂದೇಶ ಕಳುಹಿಸುವಿಕೆಯನ್ನು (ಓಟಿಟಿ ಮೆಸೇಜಿಂಗ್)** ತ್ವರಿತ ಸಂದೇಶ ಸೇವೆಗಳು ಅಥವಾ ಮೂರನೇ ವ್ಯಕ್ತಿಗಳು ಒದಗಿಸಿದ ಆನ್‌ಲೈನ್ ಚಾಟ್ ಎಂದು ವ್ಯಾಖ್ಯಾನಿಸಲಾಗಿದೆ, ಮೊಬೈಲ್ ನೆಟ್‌ವರ್ಕ್ ಆಪರೇಟರ್ ಒದಗಿಸುವ ಪಠ್ಯ ಸಂದೇಶ ಸೇವೆಗಳಿಗೆ ಪರ್ಯಾಯವಾಗಿ. ಒಂದು ಉದಾಹರಣೆಯೆಂದರೆ ಫೇಸ್‌ಬುಕ್ ಮಾಲೀಕತ್ವದ ಮೊಬೈಲ್ ಅಪ್ಲಿಕೇಶನ್ ವಾಟ್ಸ್ ಆಪ್, ಇದು ಇಂಟರ್ನೆಟ್ ಸಂಪರ್ಕಿತ ಸ್ಮಾರ್ಟ್‌ಫೋನ್‌ಗಳಲ್ಲಿ ಪಠ್ಯ ಸಂದೇಶವನ್ನು ಬದಲಿಸಲು ಕಾರ್ಯನಿರ್ವಹಿಸುತ್ತದೆ. ಓಟಿಟಿ ಸಂದೇಶ ಕಳುಹಿಸುವಿಕೆಯ ಇತರ ಪೂರೈಕೆದಾರರು ವಿಬರ್,ವೀಚಾಟ್, ಐಮೆಸೇಜ್,ಸ್ಕೈಪ್,ಟೆಲಿಗ್ರಾಮ್ ಮತ್ತು ಈಗ ನಿಷ್ಕ್ರಿಯವಾಗಿರುವ ಗೂಗಲ್ ಅಲ್ಲೋ ಸೇರಿವೆ.

**ಓಟಿಟಿ ಧ್ವನಿ ಕರೆಗಳನ್ನು** ಸಾಮಾನ್ಯವಾಗಿ ಅಂತರಜಾಲ ಆಧಾರಿತ ಕರೆ ಪ್ರೋಟೋಕಾಲ್‌ ಎಂದು ಕರೆಯಲಾಗುತ್ತದೆ, ಉದಾಹರಣೆಗೆ, ಫೇಸ್ ಟೈಮ್, ಸ್ಕೈಪ್, ವಿಬರ್, ವಾಟ್ಸ್ ಆಪ್,ವೀಚಾಟ್, ಮತ್ತು ಜೂಮ್ ಒದಗಿಸಿದ ಸಾಮರ್ಥ್ಯಗಳು, ಮೊಬೈಲ್ ಫೋನ್ ಆಪರೇಟರ್‌ಗಳು ನೀಡುವ ಅಸ್ತಿತ್ವದಲ್ಲಿರುವ ಆಪರೇಟರ್ ನಿಯಂತ್ರಿತ ಸೇವೆಗಳನ್ನು ಬದಲಾಯಿಸಲು ಮತ್ತು ಕೆಲವೊಮ್ಮೆ ವರ್ಧಿಸಲು ತೆರೆದ ಇಂಟರ್ನೆಟ್ ಸಂವಹನ ಪ್ರೋಟೋಕಾಲ್‌ಗಳನ್ನು ಬಳಸುತ್ತವೆ.

## ಉಲ್ಲೇಖಗಳು 
ವರ್ಗ:ಸಂವಹನ ಇಂಜಿನಿಯರಿಂಗ್
ವರ್ಗ:ಸಂವಹನ
ಅನೂರೂಪ ಶ್ರೇಣಿಗಳು

**ಅನುರೂಪ ಶ್ರೇಣಿಗಳು** ಎಂದರೆ ಒಂದು ಸಂಯುಕ್ತಕ್ಕೂ ಅದರ ಪಕ್ಕದ ಸಂಯುಕ್ತಕ್ಕೂ ಅಣುಸೂತ್ರದಲ್ಲಿ ವ್ಯತ್ಯಾಸವಿರುವಂಥ ಸಾವಯವ ಸಂಯುಕ್ತಗಳ ಶ್ರೇಣಿಗಳು (ಹೊಮೊಲೋಗಸ್ ಸೀರೀಸ್). ಇದಕ್ಕೆ ಅತ್ಯಂತ ಸರಳ ನಿದರ್ಶನ, ಆಲ್ಕೇನ್ ಶ್ರೇಣಿ. ಈ ಶ್ರೇಣಿಗೆ ಸೇರಿದ ಸಂಯುಕ್ತಗಳನ್ನು ಆಲ್ಕೇನ್‌ಗಳೆಂದು ಕರೆಯುತ್ತಾರೆ. ಇವೆಲ್ಲವೂ ಹೈಡ್ರೋಕಾರ್ಬನ್‌ಗಳು. ಆಂದರೆ ಹೈಡ್ರೋಜನ್, ಕಾರ್ಬನ್‌ಗಳೆರಡೇ ಇರುವ ಸಂಯುಕ್ತಗಳು.
 CH4 				... ಮೀಥೇನ್
 CH3-CH3 			... ಈಥೇನ್
 CH3-CH2-CH3 			... ಪ್ರೊಪೇನ್
 CH3-CH2-CH2-CH3 			... ಬ್ಯೂಟೇನ್
 CH3-CH2-CH2-CH2-CH3 		... ಪೆಂಟೇನ್, ಇತ್ಯಾದಿ
ಆಲ್ಕೇನ್ ಶ್ರೇಣಿ ಹೊರತು ಎಲ್ಲ ಅನುರೂಪ ಶ್ರೇಣಿಗಳಿಗೂ ಒಂದು ವಿಶಿಷ್ಟ ಅಣ್ವಂಗವಿರುತ್ತದೆ (ರ‍್ಯಾಡಿಕಲ್). ಅಣ್ವಂಗವೆಂದರೆ ವಿಶಿಷ್ಟ ರಾಸಾಯನಿಕ ಗುಣಗಳುಳ್ಳ ಒಂದು ನಿರ್ದಿಷ್ಟ ಪರಮಾಣುಪುಂಜ. ಒಂದು ಅನುರೂಪ ಶ್ರೇಣಿಗೆ ಸೇರಿದ ಎಲ್ಲ ಸಂಯುಕ್ತಗಳಲ್ಲೂ ಒಂದೇ ಅಣ್ವಂಗವಿರುತ್ತದೆ. ಉದಾಹರಣೆಗೆ, ಅಣ್ವಂಗ ಆಲಿಫ್ಯಾಟಿಕ್ ಆಲ್ಕೊಹಾಲ್ ಶ್ರೇಣಿಯ ಎಲ್ಲ ಸಂಯುಕ್ತಗಳಲ್ಲೂ ಇರುತ್ತದೆ.
 CH3OH 			... ಮೀಥೈಲ್ ಆಲ್ಕೊಹಾಲ್
 CH3-CH2OH 		... ಈಥೈಲ್ ಆಲ್ಕೊಹಾಲ್
 CH3-CH2-CH2OH 		... ಪ್ರೊಪೈಲ್ ಆಲ್ಕೊಹಾಲ್
 CH3-CH2-CH2-CH2OH	... ಬ್ಯೂಟೈಲ್ ಆಲ್ಕೊಹಾಲ್
ಹೀಗೆಯೇ ಆಲಿಫ್ಯಾಟಿಕ್ ಅಮಿನ್‌ಗಳಲ್ಲಿ -NH2 ಅಣ್ವಂಗವೂ ಅಲ್ಟಿಹೈಡುಗಳಲ್ಲಿ -CHO ಅಣ್ವಂಗವೂ ಕಾರ್ಬಾಕ್ಸಿಲಿಕ್ ಆಮ್ಲಗಳಲ್ಲಿ COOH ಅಣ್ವಂಗವೂ ಇರುತ್ತದೆ.

ಒಂದು ಅನುರೂಪಶ್ರೇಣಿಗೆ ಸೇರಿದ ಸಂಯುಕ್ತಗಳೆಲ್ಲಕ್ಕೂ, ಒಂದು ಸಾಮಾನ್ಯ ಅಣುಸೂತ್ರವನ್ನು ಬರೆಯಬಹುದು. ಉದಾಹರಣಿಗೆ ಆಲ್ಕೇನ್‌ಗಳ ಅಣುಸೂತ್ರ CnH2n+2. ಆಲಿಫ್ಯಾಟಿಕ್ ಆಲ್ಕೊಹಾಲ್‌ಗಳ ಅಣುಸೂತ್ರ CnH2n+1OH. ಅಲ್ಲದೆ ಒಂದು ಅನುರೂಪಶ್ರೇಣಿಯ ಎಲ್ಲ ಸಂಯುಕ್ತಗಳಲ್ಲಿಯೂ ಒಂದೇ ಅಣ್ವಂಗವಿರುವುದರಿಂದ ಅವುಗಳ ರಾಸಾಯನಿಕ ವರ್ತನೆ ಹೆಚ್ಚು ಕಡಿಮೆ ಒಂದೇ ಆಗಿರುತ್ತದೆ. ಆದರೆ ಬಣ್ಣ, ವಾಸನೆ, ದ್ರವಿಸುವ ಬಿಂದು, ಕುದಿಯುವ ಬಿಂದು, ಮುಂತಾದ ಭೌತಿಕ ಗುಣಗಳನ್ನು ತೆಗೆದುಕೊಂಡರೆ ಶ್ರೇಣಿಯಲ್ಲಿ ಅಣುತೂಕ ಹೆಚ್ಚಾಗುತ್ತ ಹೋದಂತೆ, ಈ ಭೌತಿಕಗುಣಗಳು ಒಂದು ಕ್ರಮದಲ್ಲಿ ವ್ಯತ್ಯಾಸವಾಗುತ್ತ ಹೋಗುತ್ತವೆ. ಅನುರೂಪಶ್ರೇಣಿಗೆ ಸೇರಿದ ಸಂಯುಕ್ತಗಳ ಗುಣಗಳಲ್ಲಿ ಈ ರೀತಿಯ ಒಂದು ಕ್ರಮಬದ್ಧ ವ್ಯವಸ್ಥೆ ಇರುವುದರಿಂದ ಅವುಗಳ ಅಧ್ಯಯನ ಸುಗಮಗೊಳ್ಳುತ್ತದೆ.

ಅನುರೂಪಶ್ರೇಣಿಗೆ ಸೇರಿದ ಸಂಯುಕ್ತಗಳಲ್ಲಿ ಒಂದನ್ನು ಇನ್ನೊಂದರ ಅನುರೂಪಿ (ಹೊಮೊಲೋಗ್) ಎನ್ನುತ್ತಾರೆ. ಪ್ರೊಪೇನ್ ಈಥೇನಿನ ಮೇಲಿನ ಅನುರೂಪಿ; ಮೀಥೇನು ಈಥೇನಿನ ಕೆಳಗಿನ ಅನುರೂಪಿ. ಕೆಲವುವೇಳೆ ಎರಡು ಸಂಯುಕ್ತಗಳು ಒಂದು ಅನುರೂಪ ಶ್ರೇಣಿಗೆ ಸೇರದಿದ್ದರೂ, ಅವೆರಡಕ್ಕೂ CH2 ವ್ಯತ್ಯಾಸವಿದ್ದರೆ ಒಂದನ್ನು ಇನ್ನೊಂದರ ಅನುರೂಪಿ ಎನ್ನುವುದುಂಟು. ಉದಾಹರಣೆಗೆ ಟಾಲ್ವೀನನ್ನು (C6H5CH3) ಬೆಂಜ಼ೀನಿನ (C6H6) ಅನುರೂಪಿ ಎನ್ನುತ್ತಾರೆ.

## ಉಲ್ಲೇಖಗಳು 
ವರ್ಗ:ರಸಾಯನಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎನ್ಐಟಿಕೆ ಕಡಲತೀರ

thumb|**ಎನ್ಐಟಿಕೆ ಕಡಲತೀರ ಬಳಿ ಐಸ್ ಕ್ರೀಮ್ ಸ್ಟಾಲ್**
**ಎನ್ಐಟಿಕೆ ಕಡಲತೀರ** ಕರ್ನಾಟಕದ ಮಂಗಳೂರು ನಗರದ ಉತ್ತರ ಭಾಗದ ಸುರತ್ಕಲ್‌ನಲ್ಲಿದೆ. ಈ ಬೀಚ್ ಅನ್ನು **ಸುರತ್ಕಲ್ ಕಡಲತೀರ** ಎಂದೂ ಕರೆಯುತ್ತಾರೆ. ಇದು ಖಾಸಗಿ ಕಡಲತೀರ ಆಗಿದ್ದು, ನಂತರ ಇದನ್ನು ಹತ್ತಿರದ   ಎನ್ಐಟಿಕೆ (ನ್ಯಾಷನಲ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ, ಕರ್ನಾಟಕ) ಎಂದು ಹೆಸರಿಸಲಾಯಿತು.
[thumb|278x278px| [ಕರ್ನಾಟಕ|ಕರ್ನಾಟಕದ ಮಂಗಳೂರಿನ ಎನ್ಐಟಿಕೆ ಕಡಲತೀರದಲ್ಲಿ ಸೂರ್ಯಾಸ್ತ]]
1972 ರಲ್ಲಿ ನಿರ್ಮಿಸಲಾದ ದೀಪಸ್ತಂಭವು ಈ ಕಡಲತೀರದ ಸಮೀಪದಲ್ಲಿದೆ.

## ಹತ್ತಿರದ ಶಿಕ್ಷಣ ಸಂಸ್ಥೆಗಳು 
* ನ್ಯಾಷನಲ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಕರ್ನಾಟಕ, ಸುರತ್ಕಲ್, ಮಂಗಳೂರು
* ಶ್ರೀನಿವಾಸ್ ಇನ್ಸ್ಟಿಟ್ಯೂಟ್ ಆಫ್ ಮೆಡಿಕಲ್ ಸೈನ್ಸಸ್ ಮತ್ತು ರಿಸರ್ಚ್ ಸೆಂಟರ್, ಮುಕ್ಕ, ಮಂಗಳೂರು
* ಶ್ರೀನಿವಾಸ್ ಇನ್ಸ್ಟಿಟ್ಯೂಟ್ ಆಫ್ ಡೆಂಟಲ್ ಸೈನ್ಸಸ್, ಮುಕ್ಕ, ಮಂಗಳೂರು
* ಶ್ರೀನಿವಾಸ್ ಯೂನಿವರ್ಸಿಟಿ ಕಾಲೇಜ್ ಆಫ್ ಇಂಜಿನಿಯರಿಂಗ್ & ಟೆಕ್ನಾಲಜಿ (SUCET), ಮುಕ್ಕ, ಮಂಗಳೂರು

## ಆಸ್ಪತ್ರೆಗಳು 
* ಶ್ರೀನಿವಾಸ್ ಆಸ್ಪತ್ರೆ, ಮುಕ್ಕ, ಮಂಗಳೂರು
* ಪದ್ಮಾವತಿ ಆಸ್ಪತ್ರೆ, ಸುರತ್ಕಲ್, ಮಂಗಳೂರು
* ವೀನಸ್ ಆಸ್ಪತ್ರೆ, ಸುರತ್ಕಲ್, ಮಂಗಳೂರು
* ಅಥರ್ವ ಆಸ್ಪತ್ರೆ, ಸುರತ್ಕಲ್, ಮಂಗಳೂರು

## ಪ್ರವೇಶಿಸುವಿಕೆ 
ಎನ್ಐಟಿಕೆ ಕಡಲತೀರ ಸಾರ್ವಜನಿಕ ಸಾರಿಗೆಯಿಂದ ಉತ್ತಮ ಸಂಪರ್ಕ ಹೊಂದಿದೆ. ಸ್ಟೇಟ್‌ಬ್ಯಾಂಕ್‌ನಲ್ಲಿರುವ ಮುಖ್ಯ ಬಸ್ ನಿಲ್ದಾಣದಿಂದ ಹಲವಾರು ನಗರ ಬಸ್‌ಗಳು (2,2A,41) ಇವೆ. ಎನ್ಐಟಿಕೆ ನಲ್ಲಿ ಎನ್ಐಟಿಕೆ ಕಡಲತೀರಕ್ಕೇ ನಿಲುಗಡೆ ನೀಡುವ ನಾನ್-ಎಕ್ಸ್‌ಪ್ರೆಸ್ ಸರ್ವಿಸ್ ಬಸ್‌ಗಳನ್ನು ಸಹ ತೆಗೆದುಕೊಳ್ಳಬಹುದು. ಒಮ್ಮೆ ಬಸ್ಸಿನಿಂದ ಇಳಿದರೆ, ತಲುಪಲು 15 ನಿಮಿಷಗಳ ನಡಿಗೆಯನ್ನು ತೆಗೆದುಕೊಳ್ಳಬಹುದು.

ದೂರ:

* ಸುರತ್ಕಲ್, ಮಂಗಳೂರು - 5&nbsp;ಕಿ.ಮೀ
* ಪಣಂಬೂರು ಬೀಚ್, ಮಂಗಳೂರು - 8&nbsp;ಕಿ.ಮೀ
* ನವ ಮಂಗಳೂರು ಬಂದರು, ಮಂಗಳೂರು - 10&nbsp;ಕಿ.ಮೀ
* ತಣ್ಣೀರಭಾವಿ ಬೀಚ್, ಮಂಗಳೂರು - 15&nbsp;ಕಿ.ಮೀ
* ಕದ್ರಿ ಪಾರ್ಕ್, ಮಂಗಳೂರು - 16&nbsp;ಕಿ.ಮೀ
* ಪಂಪ್ವೆಲ್, ಮಂಗಳೂರು - 20&nbsp;ಕಿ.ಮೀ
* ಪಿಲಿಕುಳ ನಿಸರ್ಗಧಾಮ, ಮಂಗಳೂರು - 22&nbsp;ಕಿ.ಮೀ
* ಇನ್ಫೋಸಿಸ್ ಡಿಸಿ, ಮುಡಿಪು, ಮಂಗಳೂರು - 37&nbsp;ಕಿ.ಮೀ
* ಮಣಿಪಾಲ - 51&nbsp;ಕಿ.ಮೀ
* ಮಲ್ಪೆ - ೫೨&nbsp;ಕಿ.ಮೀ
* ಧರ್ಮಸ್ಥಳ - ೮೪&nbsp;ಕಿ.ಮೀ
* ಕುಕ್ಕೆ ಸುಬ್ರಹ್ಮಣ್ಯ ದೇವಸ್ಥಾನ - ೧೧೮&nbsp;ಕಿ.ಮೀ

ಹತ್ತಿರದ ರೈಲು ನಿಲ್ದಾಣಗಳು:

* ಸುರತ್ಕಲ್ ರೈಲು ನಿಲ್ದಾಣ, ಸುರತ್ಕಲ್, ಮಂಗಳೂರು - 4&nbsp;ಕಿ.ಮೀ
* ಮಂಗಳೂರು ಸೆಂಟ್ರಲ್ ರೈಲು ನಿಲ್ದಾಣ, ಹಂಪನಕಟ್ಟೆ, ಮಂಗಳೂರು - 20&nbsp;ಕಿ.ಮೀ
* ಮಂಗಳೂರು ಜಂಕ್ಷನ್ ರೈಲು ನಿಲ್ದಾಣ, ಪಡೀಲ್, ಮಂಗಳೂರು - 21&nbsp;ಕಿ.ಮೀ

ಹತ್ತಿರದ ವಿಮಾನ ನಿಲ್ದಾಣ:

* ಮಂಗಳೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ (ಭಾರತ) - 19&nbsp;ಕಿ.ಮೀ

## ಹವಾಮಾನ 
ಮಂಗಳೂರು ಉಷ್ಣವಲಯದ ಮಾನ್ಸೂನ್ ಹವಾಮಾನವನ್ನು ಹೊಂದಿದೆ ಮತ್ತು ನೈಋತ್ಯ ಮಾನ್ಸೂನ್‌ನ ಅರೇಬಿಯನ್ ಸಮುದ್ರದ ಶಾಖೆಯ ನೇರ ಪ್ರಭಾವಕ್ಕೆ ಒಳಪಟ್ಟಿದೆ.

## ಅಪಘಾತಗಳು 
ಈ ಬೀಚ್ 2000 ರ ದಶಕದಿಂದಲೂ ಮುಳುಗುವ ಅಪಘಾತಗಳಿಗೆ ಕುಖ್ಯಾತವಾಗಿದೆ

* ಎನ್ಐಟಿ ವಾರಂಗಲ್ ಹುಡುಗಿ 21 ಜನವರಿ 2020 ರಂದು ಇಲ್ಲಿ ಮುಳುಗಿದಳು
* ಅಂತಿಮ ವರ್ಷದ ಎಸ್‌ವಿಐಟಿ ವಿದ್ಯಾರ್ಥಿ 2008ರಲ್ಲಿ ನೀರಿನಲ್ಲಿ ಮುಳುಗಿ ಮೃತಪಟ್ಟಿದ್ದರು

## ಸಹ ನೋಡಿ 
* ಸುರತ್ಕಲ್
* ಪಣಂಬೂರು ಬೀಚ್
* ತಣ್ಣೀರಭಾವಿ ಬೀಚ್
* ಉಳ್ಳಾಲ ಬೀಚ್
* ಸೋಮೇಶ್ವರ ಬೀಚ್
* ಪಿಲಿಕುಳ ನಿಸರ್ಗಧಾಮ
* ಕದ್ರಿ ಪಾರ್ಕ್
* ಟ್ಯಾಗೋರ್ ಪಾರ್ಕ್
* ಬೆಜೈ ಮ್ಯೂಸಿಯಂ
* ಅಲೋಸಿಯಮ್

## ಉಲ್ಲೇಖಗಳು 
ವರ್ಗ:Articles with short description
ವರ್ಗ:Short description matches Wikidata
ರಾಯಗಡ ಜಿಲ್ಲೆ

**ರಾಯಗಡ ಜಿಲ್ಲೆ** (ಮರಾಠಿ ಉಚ್ಚಾರಣೆ: [ɾaːjɡəɖ] ), ಹಿಂದೆ ಕೊಲಾಬಾ ಜಿಲ್ಲೆ, ಇದು ಭಾರತದ ಮಹಾರಾಷ್ಟ್ರದ ಕೊಂಕಣ ವಿಭಾಗದಲ್ಲಿ ಒಂದು ಜಿಲ್ಲೆಯಾಗಿದೆ.

ಹಿಂದಿನ ಮರಾಠ ಸಾಮ್ರಾಜ್ಯದ ಮೊದಲ ರಾಜಧಾನಿಯಾಗಿದ್ದ ಕೋಟೆಯ ನಂತರ ಜಿಲ್ಲೆಯನ್ನು ರಾಯಗಡ್ ಎಂದು ಮರುನಾಮಕರಣ ಮಾಡಲಾಯಿತು, ಇದನ್ನು ಅದರ ಹಿಂದಿನ ಹೆಸರಿನಿಂದ ಮರುನಾಮಕರಣ ಮಾಡಲಾಯಿತು - ರೈರಿ. ಕೋಟೆಯು ಜಿಲ್ಲೆಯ ಒಳ ಪ್ರದೇಶಗಳಲ್ಲಿ, ಸಹ್ಯಾದ್ರಿ ಶ್ರೇಣಿಯ ಪಶ್ಚಿಮ ಘಟ್ಟಗಳ ಪಶ್ಚಿಮಾಭಿಮುಖ ಸ್ಪರ್‌ನಲ್ಲಿ ದಟ್ಟವಾದ ಕಾಡುಗಳಲ್ಲಿ ನೆಲೆಗೊಂಡಿದೆ. 2011 ರಲ್ಲಿ ಜಿಲ್ಲೆಯು 2,634,200 ಜನಸಂಖ್ಯೆಯನ್ನು ಹೊಂದಿತ್ತು, 2001 ರಲ್ಲಿ 2,207,929 ಗೆ ಹೋಲಿಸಿದರೆ. 1 ಜನವರಿ 1981 ರಂದು ಮುಖ್ಯಮಂತ್ರಿ AR ಅಂತುಲೆ ಅವರ ಆಡಳಿತದಲ್ಲಿ ಹೆಸರನ್ನು ಬದಲಾಯಿಸಲಾಯಿತು 2011 ರಲ್ಲಿ ನಗರವಾಸಿಗಳು 2001 ರಲ್ಲಿ 24.22% ರಿಂದ 36.91% ಕ್ಕೆ ಏರಿದರು ಅಲಿಬಾಗ್ ರಾಯಗಡ ಜಿಲ್ಲೆಯ ಪ್ರಧಾನ ಕಛೇರಿಯಾಗಿದೆ.

ರಾಯಗಡ ಜಿಲ್ಲೆಯ ನೆರೆಯ ಜಿಲ್ಲೆಗಳು ಮುಂಬೈ, ಉತ್ತರದಲ್ಲಿ ಥಾಣೆ ಜಿಲ್ಲೆಗಳು, ಪೂರ್ವದಲ್ಲಿ ಪುಣೆ ಜಿಲ್ಲೆ, ಆಗ್ನೇಯದಲ್ಲಿ ಸತಾರಾ ಜಿಲ್ಲೆ, ದಕ್ಷಿಣ ಭಾಗದಲ್ಲಿ ರತ್ನಗಿರಿ ಜಿಲ್ಲೆ ಮತ್ತು ಪಶ್ಚಿಮದಲ್ಲಿ ಅರಬ್ಬಿ ಸಮುದ್ರವಿದೆ.

## ಇತಿಹಾಸ 
ಕುಲಬಾ (ಕೊಲಾಬಾ ಎಂದೂ ಉಚ್ಚರಿಸಲಾಗುತ್ತದೆ) ಜಿಲ್ಲೆಯನ್ನು ಥಾಣೆ ಜಿಲ್ಲೆಯಿಂದ 1869 ರಲ್ಲಿ ವಿಭಜಿಸಲಾಯಿತು. ಈ ಹಂತದಲ್ಲಿ, ಇಂದಿನ ರಾಯಗಡ ಜಿಲ್ಲೆಯ ಉತ್ತರದ ಭಾಗಗಳನ್ನು ಥಾಣೆ ಜಿಲ್ಲೆಯಲ್ಲಿ ಉಳಿಸಿಕೊಳ್ಳಲಾಯಿತು. 1883 ರವರೆಗೆ ಮುಂಬೈನಿಂದ ಕೊಲ್ಲಿಯ ಆಚೆಯಲ್ಲಿರುವ ಪನ್ವೆಲ್ ಅನ್ನು ಕೊಲಾಬಾ ಜಿಲ್ಲೆಯಲ್ಲಿ ಸೇರಿಸಲಾಗಿಲ್ಲ ಮತ್ತು ಆಧುನಿಕ ರಾಯಗಡ ಜಿಲ್ಲೆಯ ಈಶಾನ್ಯ ಮೂಲೆಯಲ್ಲಿರುವ ಕರ್ಜತ್ ಪ್ರದೇಶವನ್ನು 1891 ರವರೆಗೆ ಕೊಲಾಬಾ ಜಿಲ್ಲೆಯಲ್ಲಿ ಇರಿಸಲಾಗಿಲ್ಲ. ಕೊಲಬಾ ಜಿಲ್ಲೆಯನ್ನು ನಂತರ ರಾಯಗಡ ಜಿಲ್ಲೆ ಎಂದು ಮರುನಾಮಕರಣ ಮಾಡಲಾಯಿತು. 

## ಭೂಗೋಳಶಾಸ್ತ್ರ 
ಜಿಲ್ಲೆಯ ವಾಯುವ್ಯಕ್ಕೆ ಮುಂಬೈ ಬಂದರು, ಉತ್ತರಕ್ಕೆ ಥಾಣೆ ಜಿಲ್ಲೆ, ಪೂರ್ವಕ್ಕೆ ಪುಣೆ ಜಿಲ್ಲೆ, ದಕ್ಷಿಣಕ್ಕೆ ರತ್ನಗಿರಿ ಜಿಲ್ಲೆ ಮತ್ತು ಪಶ್ಚಿಮಕ್ಕೆ ಅರೇಬಿಯನ್ ಸಮುದ್ರವಿದೆ . ಇದು ಪೆನ್-ಮಾಂಡ್ವಾದ ದೊಡ್ಡ ನೈಸರ್ಗಿಕ ಬಂದರನ್ನು ಒಳಗೊಂಡಿದೆ, ಇದು ಮುಂಬೈ ಬಂದರಿನ ತಕ್ಷಣವೇ ದಕ್ಷಿಣದಲ್ಲಿದೆ ಮತ್ತು ಅದರೊಂದಿಗೆ ಒಂದೇ ಭೂಪ್ರದೇಶವನ್ನು ರೂಪಿಸುತ್ತದೆ.

ಜಿಲ್ಲೆಯ ಉತ್ತರ ಭಾಗವು ಖಾರ್ಘರ್, ಉಲ್ವೆ ನೋಡ್, ನ್ಯೂ ಪನ್ವೇಲ್ ಮತ್ತು ಖಂಡಾ ಕಾಲೋನಿ, ತಲೋಜಾ, ಕಾಮೋಥೆ ಮತ್ತು ಕಲಾಂಬೋಲಿ ನೋಡ್‌ಗಳು ಮತ್ತು ಉರಾನ್ ಸಿಟಿ ಮತ್ತು ಅದರ ಬಂದರು, ಜೆಎನ್‌ಪಿಟಿಯನ್ನು ಒಳಗೊಂಡಿರುವ ನವಿ ಮುಂಬೈನ ಯೋಜಿತ ಮಹಾನಗರದಲ್ಲಿ ಸೇರಿಸಲಾಗಿದೆ.

ಜಿಲ್ಲೆಯು ಖಾರ್ಘರ್, ತಲೋಜಾ, ಕಲಾಂಬೋಲಿ, ಪನ್ವೇಲ್, ರಸಾಯನಿ, ಕರ್ಜತ್, ಖೋಪೋಲಿ , ಮಾಥೆರಾನ್, ಉರಾನ್, ಪೆನ್, ಅಲಿಬಾಗ್, ಮುರುದ್ -ಜಂಜಿರಾ, ರೋಹಾ, ನಾಗೋಠಾನೆ, ಸುಧಾಗಡ -ಪಾಲಿ, ಮಂಗಾಂವ್, ಮ್ಹಾಡಿ, ಮ್ಹಾಡಿ, ನಗರಗಳು /ಪಟ್ಟಣಗಳನ್ನು ಒಳಗೊಂಡಿದೆ. ಪೊಲಾದ್ಪುರ್ . ಜನಸಂಖ್ಯೆ, ಕೈಗಾರಿಕೀಕರಣ ಮತ್ತು ವಿಸ್ತೀರ್ಣದಲ್ಲಿ ಅತಿ ದೊಡ್ಡ ನಗರ ಪನ್ವೇಲ್ . ಜಿಲ್ಲೆಯು ಘರಪುರಿ ಅಥವಾ ಎಲಿಫೆಂಟಾ ದ್ವೀಪವನ್ನು ಒಳಗೊಂಡಿದೆ, ಇದು ಪ್ರಾಚೀನ ಹಿಂದೂ ಮತ್ತು ಬೌದ್ಧ ಗುಹೆಗಳನ್ನು ಹೊಂದಿರುವ ಉರಾನ್‌ನಲ್ಲಿದೆ .

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಮಹಾರಾಷ್ಟ್ರದ ಜಿಲ್ಲೆಗಳು
ಮಾಣ್ ಗಾಂವ್

**ಮಾಣ್ ಗಾಂವ್** ಭಾರತದ ಮಹಾರಾಷ್ಟ್ರದ ಕೊಂಕಣ ಪ್ರದೇಶದ ಒಂದು ಸಣ್ಣ ಪಟ್ಟಣ (ಮತ್ತು *ತಾಲೂಕು* ). ಇದು ರಾಯಗಡ ಜಿಲ್ಲೆಯಲ್ಲಿದೆ, 80 ಕಿಮೀ ಅಲಿಬಾಗ್ ಪ್ರಧಾನ ಕಛೇರಿಯಿಂದ, ಮತ್ತು  ಮುಂಬೈ ರಾಜ್ಯದ ರಾಜಧಾನಿಯಿಂದ ಪಂಜಿಮ್ ಕಡೆಗೆ 139 ಕಿಮೀ  ಇದೆ. 

## ಆಡಳಿತಾತ್ಮಕ ಉಪವಿಭಾಗಗಳು 
ಮಂಗಾವ ತಾಲೂಕಿನಲ್ಲಿ 187 ಗ್ರಾಮಗಳಿದ್ದು,  74 ಪಂಚಾಯಿತಿಗಳಾಗಿ ಸಂಘಟಿತವಾಗಿವೆ. 

## ಉಲ್ಲೇಖಗಳು 
ವರ್ಗ:ಮಹಾರಾಷ್ಟ್ರದ ತಾಲೂಕುಗಳು
ಪಿ ಡಿ ಸತೀಶ್ ಚಂದ್ರ

## ಕಿರುಪರಿಚಯ 
ಪಾವಗಡ ದ್ವಾರಕನಾಥ್‌ ಸತೀಶ್‌ ಚಂದ್ರ ಅವರು ರಂಗಭೂಮಿ ಹಾಗೂ ಕಿರುತೆರೆಗಳಲ್ಲಿ ಪೀ. ಡೀ. ಅಂತಲೇ ಜನಜನಿತರಾಗಿದ್ದಾರೆ. ಎನ್‌.ಎಂ.ಕೆ.ಆರ್.ವಿ. ಕಾಲೇಜಿನ ಪತ್ರಿಕೋದ್ಯಮದ ಉಪನ್ಯಾಸಕರಾಗಿ ವೃತ್ತಿ ಜೀವನ ಆರಂಭಿಸಿದ ಇವರನ್ನು ರಂಗಭೂಮಿ ತನ್ನತ್ತ ಸೆಳೆದುಕೊಂಡಿತು. ರೇಡಿಯೋ ವೃತ್ತಿಗೆ ಪೂರ್ಣವಿರಾಮವನ್ನಿಟ್ಟು, ನಟನೆಯನ್ನೇ ಮುಖ್ಯ ಕಸುಬನ್ನಾಗಿಸಿಕೊಂಡರು. ಪ್ರದರ್ಶನ ಕಲಾ ಸಂಘವನ್ನು ಸ್ಥಾಪಿಸಿದ ಪೀಡೀ, ಈ ಮೂಲಕ ಅಸಂಖ್ಯಾತ ಕಲಾವಿದರನ್ನು ಒಂದೆಡೆ ಸೇರಿಸಿ ಅವರಿಗೊಂದು ವೇದಿಕೆ ನಿರ್ಮಿಸಿಕೊಟ್ಟರು. ರಂಗಭೂಮಿಯ ಜೊತೆಗೆ ಕಿರುತೆರೆಯತ್ತ ಹೊರಳಿದ ಪೀಡೀ ಅವರು ಹೆಸರಾಂತ ಧಾರಾವಾಹಿಗಳಲ್ಲಿ ನಟಿಸಿದ್ದಾರೆ. ಸದ್ಯಕ್ಕೆ ಹಿರಿತೆರೆಯಲ್ಲಿ ಹಾಸ್ಯ ಪಾತ್ರಗಳನ್ನು ಮಾಡುವ ಮೂಲಕ ಕನ್ನಡ ಚಿತ್ರ ರಸಿಕರ ಮನಗೆದ್ದಿದ್ದಾರೆ. 

## ಆರಂಭಿಕ ಜೀವನ 
ಸತೀಶ್‌ ಚಂದ್ರ ಅವರ ತಾಯಿ ಶಿವಮೊಗ್ಗದವರು, ತಂದೆಯವರು ಮೂಲತಃ ಪಾವಗಡದವರಾದರೂ ಬೆಂಗಳೂರಿನಲ್ಲಿ ನೆಲೆಸಿದ್ದರು. ಸತೀಶ್‌ಚಂದ್ರ ಅವರ ಜನ್ಮಸ್ಥಳ ಶಿವಮೊಗ್ಗ. ಪ್ರಾಥಮಿಕ ವಿದ್ಯಾಭ್ಯಾಸ ನಡೆದಿದ್ದು ಬಸವನಗುಡಿಯ ನ್ಯಾಷನಲ್‌ ಸ್ಕೂಲ್‌ನಲ್ಲಿ. ಹೆಚ್‌. ಕೆ. ಈ.ಎಸ್.‌ ಕಾಲೇಜಿನಲ್ಲಿ ಪತ್ರಿಕೋದ್ಯಮ ವಿಷಯದಲ್ಲಿ ಪದವಿ ಪಡೆದ ಇವರು. ಬೆಂಗಳೂರು ವಿಶ್ವವಿದ್ಯಾಲಯದ ಸೆಂಟ್ರಲ್‌ ಕಾಲೇಜಿನಲ್ಲಿ ಸಂವಹನ ಮತ್ತು ಪತ್ರಿಕೋದ್ಯಮ ವಿಷಯದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದಿದ್ದಾರೆ.

## ಚಲಚಿತ್ರಗಳ ಪಟ್ಟಿ 
= ಕಿರುತೆರೆ =

* ಪಾಂಡು ರಂಗ ವಿಠಲ
* ಭಲೇ ಬಸವ
* ಗಲಿ ಗಲಿ‌ ಸಿಮ್‌ ಸಿಮ್
* ಪಾಪ ಪಾಂಡು 2
* ವಾರಾನ್ನ
* ಚುನಾವಣಾ ಮಸಾಲ - ನ್ಯೂಸ್‌ 18 ಕನ್ನಡ

= ಉಲ್ಲೇಖ =
ಪೊಲಾದ್ಪುರ

**ಪೊಲಾದಪುರ** ಭಾರತದ ಮಹಾರಾಷ್ಟ್ರ ರಾಜ್ಯದ ರಾಯಗಡ್ ಜಿಲ್ಲೆಯ ಒಂದು ಜನಗಣತಿ ಪಟ್ಟಣವಾಗಿದೆ.

## ವ್ಯುತ್ಪತ್ತಿ 
ಮೊಘಲ್ ಚಕ್ರವರ್ತಿ ಔರಂಗಜೇಬನ ಸೈನ್ಯದಲ್ಲಿರುವ ನೈಟ್‌ಗಳಲ್ಲಿ ಒಬ್ಬನಾದ ಪೊಲಾಡ್‌ಜಂಗ್ ಹೆಸರಿನ ಪಟ್ಟಣ ಪೊಲಾದ್‌ಪುರವಾಗಿದೆ. ಶಿವಾಜಿ ಯುಗದಲ್ಲಿ ಚಿತ್ರೆ ವಂಶದ ಗಣ್ಯ ಯೋಧರು ಅವರನ್ನು ಹೊಡೆದು ಪೋಲಾಡ್‌ಪುರದಲ್ಲಿ ಹೂಳಿದರು. ಆದ್ದರಿಂದ, ಊರಿನ ಹೆಸರು. ಸಾವಿತ್ರಿ ನದಿಯ ದಡದಲ್ಲಿ ರಾಷ್ಟ್ರೀಯ ಹೆದ್ದಾರಿಯನ್ನು ಸೇರುವ ಟೌನ್ ಕೌನ್ಸಿಲ್‌ನ ಆಚೆಗಿನ ರಸ್ತೆಯಲ್ಲಿ ಪೋಲಾಡ್‌ಜಂಗ್‌ನ ಸಮಾಧಿಯನ್ನು ಈಗಲೂ ಕಾಣಬಹುದು. ಅನೇಕ ಶತಮಾನಗಳಿಂದಲೂ ಪೋಲಾದ್‌ಪುರವು ಚಿತ್ರೆ ಕುಲದ ಸ್ಥಳೀಯ ಸ್ಥಳವಾಗಿದೆ. ಚಿತ್ರರಿಗೆ ಸೇರಿದ ಕಾಲಭೈರವ-ಜ್ಯೋಗೇಶ್ವರಿ ದೇವಿಯ ದೇವಾಲಯವಿದೆ. ಈ ದೇವಾಲಯವು ಮುಂಬೈ-ಗೋವಾ ರಾಷ್ಟ್ರೀಯ ಹೆದ್ದಾರಿಯಲ್ಲಿದೆ. ಪೊಲಾದ್‌ಪುರದಲ್ಲಿ ಪ್ರಭಾಕರ ಶೇಠ್ ನಿರ್ಮಿಸಿದ ಸದ್ಗುರು ದೇವಾಲಯವೂ ಇದೆ. ಈ ದೇವಾಲಯವು ಭಾರತದಾದ್ಯಂತ ಕಂಡುಬರುವ 70 ಸಂತರು ಮತ್ತು ಹಿಂದೂ ದೇವರುಗಳ ವಿಗ್ರಹಗಳನ್ನು ಹೊಂದಿದೆ. ಇದು ಮಹಾಬಲೇಶ್ವರಕ್ಕೆ ಒಂದು ಆರಂಭಿಕ ಹಂತವಾಗಿದೆ. ಮಹಾಬಲೇಶ್ವರಕ್ಕೆ ಉತ್ತಮ ರಮಣೀಯ ನೋಟ.

## ಐತಿಹಾಸಿಕ ಪ್ರಾಮುಖ್ಯತೆ 
ಶಿವಾಜಿಯ ಮೊದಲ ಜೀವನಚರಿತ್ರಕಾರ ಶಿವಭಾರತವನ್ನು ಬರೆದವರು ಪೊಲಾದ್‌ಪುರದವರು. ಅವರು ಪೊಲಾದ್‌ಪುರದಲ್ಲಿ ಸಮಾಧಿ ಮಾಡಿದರು. ಶಿವಾಜಿಯ ಅಷ್ಟ ಪ್ರಧಾನರಲ್ಲಿ ಒಬ್ಬರಾದ ಖಂಡೋ ಬಲ್ಲಾಳ್, ಇದನ್ನು ಬಾಲಾಜಿ ಅವಾಜಿ ಚಿತ್ರೆ ಎಂದೂ ಕರೆಯುತ್ತಾರೆ, ಪೋಲಾದ್‌ಪುರದವರು. ಅವರ ವಂಶಸ್ಥರು ಈಗಲೂ ಅಲ್ಲಿ ವಾಸಿಸುತ್ತಿದ್ದಾರೆ. ಮಮಧಾರೆಯ ಕುಟುಂಬದವರೂ ವಾಸಿಸುತ್ತಿದ್ದಾರೆ.

## ಉಲ್ಲೇಖಗಳು 
ವರ್ಗ:ಮಹಾರಾಷ್ಟ್ರದ ತಾಲೂಕುಗಳು
ಕೆಪಿ ಹಾರ್ಮಿಸ್

**ಕುಲಂಗರ ಪಾಲೊ ಹಾರ್ಮಿಸ್** (18 ಅಕ್ಟೋಬರ್ 1917  26 ಜನವರಿ 1988) ಒಬ್ಬ ಭಾರತೀಯ ಬ್ಯಾಂಕರ್ ಮತ್ತು ವಕೀಲರಾಗಿದ್ದರು, ಇವರು ಫೆಡರಲ್ ಬ್ಯಾಂಕ್ ಲಿಮಿಟೆಡ್‌ನ ಸ್ಥಾಪಕರಾಗಿದ್ದಾರೆ.  ಅವರು 18 ಅಕ್ಟೋಬರ್ 1917 ರಂದು ಮೂಕ್ಕನ್ನೂರಿನಲ್ಲಿ ಜನಿಸಿದರು; ಸಾಂಪ್ರದಾಯಿಕ ಕೃಷಿ ಕುಟುಂಬದಲ್ಲಿ ಗ್ರೇಟರ್ ಕೊಚ್ಚಿನ್‌ನ ಉಪನಗರದಲ್ಲಿರುವ ಒಂದು ಸಣ್ಣ ಹಳ್ಳಿ. ಅವರು ಆರಂಭದಲ್ಲಿ ಪೆರುಂಬವೂರ್‌ನ ಮುನಿಸಿಫ್ ನ್ಯಾಯಾಲಯದಲ್ಲಿ ವಕೀಲರಾಗಿ ತಮ್ಮ ವೃತ್ತಿಪರ ಪ್ರಯಾಣವನ್ನು ಪ್ರಾರಂಭಿಸಿದರು. ಅವರು 30 ಡಿಸೆಂಬರ್ 1944 ರಂದು ತಿರುವಾಂಕೂರ್ ಫೆಡರಲ್ ಬ್ಯಾಂಕ್‌ನ ನಿರ್ವಹಣೆಯನ್ನು ವಹಿಸಿಕೊಂಡರು ಮತ್ತು 18 ಮೇ 1945 ರವರೆಗೆ ಟ್ರಾವಂಕೂರ್ ಫೆಡರಲ್ ಬ್ಯಾಂಕ್ ಲಿಮಿಟೆಡ್ ಅವರ ಅಧ್ಯಕ್ಷತೆಯಲ್ಲಿ ನೆಡುಂಪುರಂನಲ್ಲಿ ಕಾರ್ಯನಿರ್ವಹಿಸಿತು.,,,,,

ಫೆಡರಲ್ ಬ್ಯಾಂಕ್ ಲಿಮಿಟೆಡ್ ಕೇರಳದ ಕೊಚ್ಚಿಯ ಆಲುವಾದಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿರುವ ಪ್ರಮುಖ ಖಾಸಗಿ ವಲಯದ ವಾಣಿಜ್ಯ ಬ್ಯಾಂಕ್ ಆಗಿದೆ. 31 ಮಾರ್ಚ್ 2016 ರಂತೆ, ಫೆಡರಲ್ ಬ್ಯಾಂಕ್ ದೇಶಾದ್ಯಂತ 1,253 ಶಾಖೆಗಳು, 1,680 ATM ಗಳು ಮತ್ತು 212 CDM ಗಳನ್ನು (ನಗದು ಠೇವಣಿ ಯಂತ್ರಗಳು) ಹೊಂದಿದೆ. ಮಾರ್ಚ್ 2016 ರ ಅಂತ್ಯದ ವೇಳೆಗೆ ಅದರ ಬ್ಯಾಲೆನ್ಸ್ ಶೀಟ್  ಆಗಿತ್ತು ಮತ್ತು ಹಣಕಾಸಿನ ವರ್ಷದಲ್ಲಿ ಅದರ ನಿವ್ವಳ ಲಾಭ  ಇತ್ತು.,,

## ಉಲ್ಲೇಖಗಳು 

ವರ್ಗ:೧೯೮೮ ನಿಧನ
ವರ್ಗ:೧೯೧೭ ಜನನ
ಮಹಾಡ್

thumb|ಗಂಧರ್ಪಾಲೆ ಬೌದ್ಧ ಗುಹೆಗಳು /ಪಾಂಡವ ಲೆನಿ
thumb|ವರಂಧ ಘಾಟ್
**ಮಹಾಡ್** ([məɦaːɖ] ) ಭಾರತದ ಮಹಾರಾಷ್ಟ್ರ ರಾಜ್ಯದ ಉತ್ತರ ಕೊಂಕಣ ಪ್ರದೇಶದಲ್ಲಿ ನೆಲೆಗೊಂಡಿರುವ ರಾಯಗಡ ಜಿಲ್ಲೆಯ (ಹಿಂದೆ ಕುಲಬಾ ಜಿಲ್ಲೆ ) ಒಂದು ನಗರವಾಗಿದೆ. ಇದು 108.5 ಇದೆ ಜಿಲ್ಲಾ ಕೇಂದ್ರ ಅಲಿಬಾಗ್‌ನಿಂದ ಮತ್ತು 167 ಕಿಮೀ (104 ಮೀ) ಮುಂಬೈನಿಂದ ಮಹಾಡ್ ಶಿವಾಜಿಯ ಯುಗದಲ್ಲಿ ಮರಾಠ ಸಾಮ್ರಾಜ್ಯದ ರಾಜಧಾನಿಯಾಗಿದ್ದ ರಾಯಗಡ ಕೋಟೆಗೆ ಹೆಸರುವಾಸಿಯಾಗಿದೆ ಮತ್ತು ಆಧುನಿಕ ಭಾರತದ ಹಿನ್ನೆಲೆಯಲ್ಲಿ *ಚಾವ್ದಾರ್ ಟೇಲ್* (ಟೆಸ್ಟಿ ಲೇಕ್) ನಲ್ಲಿ (ಡಾ ಬಾಬಾಸಾಹೇಬ್ ಅಂಬೇಡ್ಕರ್) ಪ್ರಾರಂಭಿಸಿದ ಕ್ರಾಂತಿಕಾರಿ ಮಹಾದ್ ಸತ್ಯಾಗ್ರಹಕ್ಕೆ ಹೆಸರುವಾಸಿಯಾಗಿದೆ.

## ಭೂಗೋಳಶಾಸ್ತ್ರ 
ಮಹಾಡ್ ಕೊಂಕಣ ಪ್ರದೇಶದಲ್ಲಿ ರಾಯಗಡ ಜಿಲ್ಲೆಯ ದಕ್ಷಿಣ ತುದಿಯಲ್ಲಿ 59 ಎತ್ತರದಲ್ಲಿದೆ ಮತ್ತು ಸಹ್ಯಾದ್ರಿ ಪರ್ವತಗಳಿಂದ ಆವೃತವಾಗಿದೆ. ಸಾವಿತ್ರಿ ನದಿಯು ಮಹಾಬಲೇಶ್ವರದ ಸಾವಿತ್ರಿ ಪಾಯಿಂಟ್‌ನಿಂದ ಹುಟ್ಟುತ್ತದೆ ಮತ್ತು ಮಹಾಡ್ ಮೂಲಕ ಬ್ಯಾಂಕೋಟ್ ಮೂಲಕ ಅರಬ್ಬಿ ಸಮುದ್ರದ ಡೆಲ್ಟಾಕ್ಕೆ ಹರಿಯುತ್ತದೆ.

ಮಹಾಡ್ ಉಷ್ಣವಲಯದ ಹವಾಗುಣವನ್ನು ಹೊಂದಿದೆ ಮತ್ತು ಮಾನ್ಸೂನ್ ಸಮಯದಲ್ಲಿ ಭಾರೀ ಮಳೆಗೆ ಸಾಕ್ಷಿಯಾಗಿದೆ. ಬೇಸಿಗೆಯು ತುಂಬಾ ಬಿಸಿಯಾಗಿರುತ್ತದೆ ಮತ್ತು ಚಳಿಗಾಲವು ತಂಪಾಗಿರುತ್ತದೆ ಮತ್ತು ಬೆಳಗಿನ ಸಮಯದಲ್ಲಿ ನಗರದ ಮೇಲೆ ದಟ್ಟವಾದ ಮಂಜು ಇರುತ್ತದೆ. ರಾಯಗಡ್ ಫೋರ್ಟ್ ನ್ಯಾಚುರಲ್ ರಿಸರ್ವ್ ಮತ್ತು ಪ್ರಸಿದ್ಧ ಗಿರಿಧಾಮ ಮಹಾಬಲೇಶ್ವರದ ಮಳೆ ಹಿಡಿಯುವ ಅರಣ್ಯದಿಂದಾಗಿ ಮಹಾಡ್ ರಾಯಗಡ್ ಜಿಲ್ಲೆಯಲ್ಲಿ ಅತಿ ಹೆಚ್ಚು ಮಳೆಯನ್ನು ಪಡೆಯುತ್ತದೆ. ಮಹಾಡ್ ವಾರ್ಷಿಕ ಸರಾಸರಿ 4,000 ಕ್ಕಿಂತ ಹೆಚ್ಚಿನ ಮಳೆಯನ್ನು ಪಡೆಯುತ್ತದೆ. ಮಹಾಡ್ ಅಲ್ಫೋನ್ಸೋ ಮಾವು ಮತ್ತು ತೆಂಗಿನ ಮರಗಳ ಬೆಳವಣಿಗೆಗೆ ಅನುಕೂಲಕರ ವಾತಾವರಣವನ್ನು ಹೊಂದಿದೆ.

## ಜನಸಂಖ್ಯಾಶಾಸ್ತ್ರ 
2011 ರ ಭಾರತ ಜನಗಣತಿಯ ಪ್ರಕಾರ, ಮಹಾದ್ 1,80,191 ಜನಸಂಖ್ಯೆಯನ್ನು ಹೊಂದಿದೆ.

## ವ್ಯುತ್ಪತ್ತಿ 
"ಮಹದ್" ಎಂಬ ಪದವು ಕೊಂಕಣಿ-ಮರಾಠಿ ಪದಗಳಾದ "ಮಹಾ" (ಮಹಾ) ಮತ್ತು "ಹಾಟ್" (ಹ್ಯಾಟ್) ನಿಂದ ಬಂದಿದೆ."ಮಹಾ" ಎಂದರೆ "ದೊಡ್ಡ ಅಥವಾ ದೊಡ್ಡದು" ಮತ್ತು "ಹಾಟ್" ಎಂದರೆ "ಮಾರುಕಟ್ಟೆ", ಒಟ್ಟಾರೆಯಾಗಿ "ದೊಡ್ಡ ಮಾರುಕಟ್ಟೆ" ಎಂದರ್ಥ. ".
## ಉಲ್ಲೇಖಗಳು
ಖೇಡ್

**ಖೇಡ್** (ಉಚ್ಚಾರಣೆ: [kʰeːɖ] ) ಎಂಬುದು ಭಾರತದ ಮಹಾರಾಷ್ಟ್ರ ರಾಜ್ಯದ ರತ್ನಗಿರಿ ಜಿಲ್ಲೆಯ ಮುನ್ಸಿಪಲ್ ಕೌನ್ಸಿಲ್ ಆಗಿದೆ. ಖೇಡ್ ಪಟ್ಟಣವು ಮುಂಬೈ - ರತ್ನಗಿರಿ ಹೆದ್ದಾರಿಯಲ್ಲಿದೆ.

ಖೇಡ್ ಖೇಡ್ ತಾಲೂಕಿನ ಕೇಂದ್ರ ಕಚೇರಿಯಾಗಿದ್ದು, ಇದು ಜಿಲ್ಲಾಡಳಿತವನ್ನು ಗ್ರಾಮ ಆಡಳಿತದೊಂದಿಗೆ ಸಂಪರ್ಕಿಸುತ್ತದೆ.

## ಭೂಗೋಳಶಾಸ್ತ್ರ 
ಖೇಡ್  ನಲ್ಲಿ ಇದೆ. ಇದು ಸರಾಸರಿ 25 ಎತ್ತರವನ್ನು ಹೊಂದಿದೆ&nbsp;ಮೀಟರ್ (82&nbsp;ಅಡಿ). ಪಟ್ಟಣದ ಸುತ್ತಮುತ್ತಲಿನ ಪ್ರದೇಶದಲ್ಲಿ ಅಲ್ಫಾನ್ಸೋ ಮಾವು ಬೆಳೆಯಲಾಗುತ್ತದೆ. ಖೇಡ್ ಕಾಶೆಡಿ ಘಾಟ್ ಮತ್ತು ಭೋಸ್ತೆ ಘಾಟ್ ನಡುವೆ ಇದೆ. ಪಟ್ಟಣದ ಸುತ್ತಮುತ್ತಲಿನ ಪ್ರದೇಶವು ಹೆಚ್ಚಾಗಿ ಪರ್ವತಮಯವಾಗಿದೆ.

ಜಗಬುದಿ ನದಿಯು ಈ ಪ್ರದೇಶದಲ್ಲಿ ನೆಲೆಗೊಂಡಿರುವ ಒಂದು ದೊಡ್ಡ ನದಿಯಾಗಿದೆ. ರಘುವೀರ್ ಘಾಟ್ ಅನ್ನು ಮುಖ್ಯವಾಗಿ ಪಿಕ್ನಿಕ್ ತಾಣಗಳಿಗೆ ಬಳಸಲಾಗುತ್ತದೆ.

## ಜನಸಂಖ್ಯಾಶಾಸ್ತ್ರ 
2001 ರ ಭಾರತೀಯ ಜನಗಣತಿಯು ಖೇಡ್ 13,813 ಜನಸಂಖ್ಯೆಯನ್ನು ಹೊಂದಿದೆ ಎಂದು ವರದಿ ಮಾಡಿದೆ. ಜನಸಂಖ್ಯೆಯಲ್ಲಿ ಪುರುಷರು 49% ಮತ್ತು ಮಹಿಳೆಯರು 51% ರಷ್ಟಿದ್ದಾರೆ. ಖೇಡ್ ಸರಾಸರಿ 97% ಸಾಕ್ಷರತೆಯನ್ನು ಹೊಂದಿತ್ತು, ಇದು ರಾಷ್ಟ್ರೀಯ ಸರಾಸರಿ 69.5% ಗಿಂತ ಹೆಚ್ಚಾಗಿದೆ. ಪುರುಷರಲ್ಲಿ ಸಾಕ್ಷರತೆಯ ಪ್ರಮಾಣವು 98% ಮತ್ತು ಮಹಿಳೆಯರಲ್ಲಿ ಇದು 96% ಆಗಿತ್ತು.

2011 ರ ಭಾರತೀಯ ಜನಗಣತಿಯಲ್ಲಿ, ಖೇಡ್ ಪಟ್ಟಣವು 15,249 ನಿವಾಸಿಗಳನ್ನು [ಪಟ್ಟಿಮಾಡಿದೆ].

## ಉಲ್ಲೇಖಗಳು 
ವರ್ಗ:ಮಹಾರಾಷ್ಟ್ರದ ತಾಲೂಕುಗಳು